Duffy: BiH ima samo jedan izvor snabdijevanja, mora osigurati alternativne\nKonferencija ‘Opcije razvoja sektora prirodnog gasa u Bosni i Hercegovini’ okupila je danas na Jahorini ključne aktere energetskog sektora iz BiH i regije kako bi pokrenuli diskusiju o najpogodnijem zakonodavnom i regulatornom okviru radi osiguranja razvoja i sigurnosti snabdijevanja prirodnim gasom u BiH u skladu sa direktivama EU.\nŠef USAID misije u BiH Peter Duffy rekao je na otvaranju skupa da BiH trenutno ima samo jedan izvor snabdijevanja prirodnim gasom i da mora učiniti napore da osigura alternativne izvore.\n– Država mora odabrati najpovoljniju opciju snabdijevanja kako bi diversificirala izvore snabdijevanja i osigurala da građani i privreda ne ostanu bez ovog važnog energenta – istakao je Duffy.\nDodao je da je veoma važno da BiH poduzme korake kako bi što prije organizirala sektor gasa na transparentan način, što će omogućiti gasnim kompanijama da rade na učinkovit i transparentan način, a kupci će unaprijed znati kako se izračunavaju cijene koje plaćaju.\nUz preporuke za donošenje zakonskog i regulatornog okvira u sektoru gasa kako bi se uskladio sa zahtjevima Energetske zajednice, danas će biti predstavljena i aplikacija za izračun transportnih tarifa koja na osnovu ulaznih podataka rezultira nizom mogućih scenarija koji će biti prezentirani na konferenciji. Ti rezultati mogu pomoći donosiocima odluka da se na osnovu proračuna tarifa opredijele za najbolji način reguliranja sektora gasa u Bosni i Hercegovini.\nKonferenciju je organizirao USAID projekt Investiranje u sektor energije, a pokrovitelj je Ministarstvo vanjske trgovine i ekonomskih odnosa BiH, saopćeno je iz USAID-a.


Besplatna projekcija filma "Kad budem mrtav i beo" | InfoKG - Gradski portal - Kragujevac - Najnovije vesti\nBesplatna projekcija filma "Kad budem mrtav i beo"\n16:00 | Ponedeljak, 26 02 2018\nBesplatna projekcija digitalno restauriranog filma "Kad budem mrtav i beo" biće održana sutra od 20 časova u Studentskom kulturnom centru. Ljubitelji domaće kinematografije imaće priliku da besplatno uživaju u filmskom ostvarenju u kome je Dragan Nikolić ostvario jednu od svojih životnih uloga u društvu Ružice Sokić, Miloša Aligrudića, Dare Čalenić i drugih proslavljenih imena srpskog filma.\n„Kad budem mrtav i beo“ je drugi digitalno restaurirani film u okviru projekta „Vip Kinoteka“, koji ima za cilj da sačuva i zaštiti ostvarenja koja su obeležila srpsku kinematografiju, a proglašena su za nacionalno kulturno dobro od velikog značaja.\n„Jedan od najznačajnijih naslova crnog talasa, nakon Beograda premijeru je imao na ovogodišnjem Međunarodnom berlinskom filmskom festivalu zahvaljujući projektu „Vip kinoteka“. Publika je nakon 50 godina imala priliku da ponovo da pogleda ovo remek delo srpske kinematografije u vrhunskom kvalitetu slike i tona. Nakon Beograda i Berlina, film će biti prikazan širom naše zemlje“, poručuju iz kompanije „Vip mobile“.\nFilm "Kad budem mrtav i beo", u produkciji „Centar filma“, je prvi put premijerno prikazan krajem 1967. godine, a već naredne godine je osvojio prestižne nagrade kao što su „Zlatna arena“ za najbolji film na Festivalu jugoslovenskog filma u Puli, kao i nagradu za najbolji film na međunarodnom festivalu u Karlovim Varima, navodi se u saopštenju kompanije "Vip mobile".\nU okviru projekta „Vip Kinoteka“ do kraja ove godine biće digitalno restaurirano još osam filmskih ostvarenja koja su obeležila srpsku i regionalnu kinematografiju.\nPodsetimo, Kragujevčani su u januaru bili u prilici da u Studentskom kulturnom centru besplatno pogledaju film “Ko to tamo peva”, koji je prvi digitalno restaurirani u okviru projekta „Vip Kinoteka“.\nBESPLATNA PROJEKCIJA: Film “Lepota poroka” u novom ruhu u SKC-u 09:00\nProjekcija filma “Ti imaš moć” na Letnjoj sceni SKC-a 17:00


10. KOLO - "Lisica", "Građanin" i "Orao" - FPL Analize\nI u desetom kolu naš tim je izvukao tri predloga za najbolje differentiale, odnosno igrače koji nisu u velikom broju timova, a pritom imaju velike šanse za “return”. Minule sedmice, dva od tri fudbalera pisana u našem tekstu su donela FPL poene svojim menadžerima, te ćemo se potruditi da nastavimo u istom ritmu.\nNa osnovu analiza, statistika i eye testa smatramo da tri igrača koje smo izdvojili mogu doprineti da vaš tim izgleda drugačije od vaših rivala u mini ligama.\nFantalitičari su ovog puta izabrali hitro krilo “Lisica”, centralnog beka “Građana” i ofanzivnog veznog igrača “Orlova”.\nHarvey Barnes (6.9m) – 3.8 TSB%\nFudbalere Lestera u narednom periodu očekuje malo lakši raspored, a igrač koji je “zapao za oko” našem timu je Harvey Barnes. Uz Vardya, jedan je od najaktivnijih u napadu svog tima, često ulazi u šanse i jako je prodoran po levom boku. Tako je na poslednje četiri utakmice uputio sedam šuteva, od kojih je pet išlo u okvir gola, a jedan završio u mreži. U proseku, na svakih pola sata Barnes ima šut na gol.\nČini se da mladi engleski fudbaler nije imao baš sreće, no kao što napomenusmo u gorenavedenom tekstu, ispred “Lisica” je lakši raspored – Fulam (H), Šefild junajted (A) i Brajton (H), a samim tim i lepa prilika da Barnes donese dobar bodovni učinak.\nAymeric Laporte (6m) – 2.9 TSB%\nJoš jedna ekipa sa lakšim rasporedom u narednom periodu je Mančester Siti, a igrač koji bi mogao biti u vašoj ekipi duže vreme je Aymeric Laporte. Jedan od retkih igrača koji nije u velikoj opasnosti od rotacije u timu Pepa Gvardiole, a kada je na terenu, defanzivna linija “Građana” izgleda znatno bolje.\nNa prošlom meču protiv Totenhema, Francuz je postigao gol, ali je tom golu prethodilo igranje rukom Gabriela Jesusa, te je gol poništen. Često se priključuje napadu, iako je poslednji igrač odbrane Sitija, a to je uglavnom pre centaršuta.\nNaredna dva meča “Građani” dočekuju Barnli i Fulam, pa su izgledne šanse da Aymeric ima učinak.\nEberechi Eze (5.8m) – 0.5 TSB% (!!!)\nUsled pozitivnog testa na COVID-19 Wilfrieda Zahe, jedan od glavnih uzdanica u napadu Kristal Palasa biće Eberechi Eze. Ofanzivni vezni igrač “Orlova” je na prethodna dva meča doneo ukupno 15 FPL poena. Na ta dva meča je uputio dva udarca na gol i kreirao je tri šanse.\nOwnership od samo 0.5% je iznenadio Fantalytics tim, zato što je mladi Englez dosta aktivan u napadu, a u osmom kolu protiv Lidsa je postigao gol i zabeležio asistenciju.\nU naredna dva kola protivnici će im biti Njukasl kod kuće i VBA u gostima, te možemo očekivati “return” u oba meča ovog fudbalera.\nUkoliko vam je Diogo Jota “na radaru”, ovde možete pročitati naš tekst o njemu.


Deo zaposlenih u RTV-u održali štrajk upozorenja | Autonomija\n"Postoji potreba u još nekoliko odeljenja RTV-a da se organizuje štrajk upozorenja"\nZaposleni u Mobilnoj TV tehnici Radio-televizije Vojvodina (RTV), članovi Sindikata Nezavisnost, danas su održali štrajk upozorenja tokom kojeg je nakratko bilo prekinuto snimanje emisije „Presija“, autora Zorana Panovića.\nŠtrajk upozorenja je održan jer rukovodstvo RTV-a nije pozitivno rešilo probleme u Mobilnoj TV tehnici o kojima je prethodno bilo reči na nekoliko sastanaka između Sindikata Nezavisnost i menadžmenta RTV-a, naveo je sindikat u saopštenju.\nDodaje se da se zaposleni u Mobilnoj TV tehnici duži vremenski period susreću sa velikim problemima prilikom obavljanja svojih svakodnevnih poslova, u najvećem delu zbog nerazumevanja neposrednih rukovodilaca.\nZaposleni štrajkuju zbog pogrešnog obračunavanja naknade za smenski rad od maja 2018. godine, naknade za prekovremeni rad i naknade za topli obrok.\nZaposleni traže i smenu rukovodioca Službe mobilne TV tehnike Sava Dašića i početak pregovora o proceni rizika zanimanja u Mobilnoj tehnici.\nOdbor poverenika Sindikata Nezavisnost RTV-a pozvao je danas poslodavca da sa Štrajkačkim odborom odmah otpočne pregovore za sporazumno rešavanje štrajkačkih zahteva.\nPre održavanja štrajka upozorenja, predstavnici Štrajkačkog odbora danas su održali sastanak sa zamenikom generalnog direktora Jožefom Klemom na kojem je potpisan sporazum o odabiru miritelja iz Agencije za mirno rešavanje radnih sporova.\nSporazumno je za miritelja izabran Senad Jašarević, koji je bio angažovan i prilikom potpisivanja Kolektivnog ugovora u RTV-u, u maju mesecu 2018. godine.\nJožef Klem saopštio je sindikalcima da bi prvi sastanak sa miriteljem trebalo da bude održan sledeće nedelje.\nGlavni poverenik Sindikata Nezavisnost RTV-a Darko Šper izjavio je danas da zbog sličnih problema postoji potreba u još nekoliko odeljenja RTV-a da se organizuje štrajk upozorenja. Razlog za to je što se zaposlenima lični dohodak ne isplaćuje u skladu sa Kolektivnim ugovorom.


OFANZIVA PROTIV DAIŠ-a: Iračke snage nadomak središnjih dijelova zapadnog Mosula - GlobalCir\nIračke snage su se približile središnjim dijelovima zapadnog Mosula, a u ofanzivi protiv militanata DAIŠ-a koja je počela prošli mjesec najmanje 45.000 ljudi s tog područja napustilo je svoje domove.\nOd 25. februara iz zapadnoga Mosula razmješteno je 45.714 osoba, ili oko 7.619 porodica, objavila je Međunarodna organizacija za migracije (IOM) u nedjelju.\nIračke snage uz podršku SAD-a su 19. februara počele veliku ofanzivu da se istjera DAIŠ iz zapadnoga Mosula, gotovo mjesec dana nakon što su istjerali ekstremiste iz istočnog dijela grada. Gotovo sedmicu dana od početka ofanzive snage su počele napadati gusto naseljena stambena područja.\nUkupan broj Iračana raseljenih iz istočnog i zapadnog Mosula od oktobra dosegao je 206.520 ljudi, navodi IOM. U februara, UN je upozorio da je humanitarna situacija očajna za 750.000 civila u zapadnom Mosulu.\nU nedjelju iračke snage zauzele su nekoliko vladinih zgrada u okrugu Davasa dok se približavaju središnjim dijelovima zapadnog Mosula, rekao je policijski dužnosnik.


Manji prinos diže cijenu krompira u našoj zemlji - Teglica.baTeglica.ba\nManji prinos diže cijenu krompira u našoj zemlji\nBranko Mastalo, predsjednik Udruženja povrtara RS, kazao je da je situacija u BiH u odnosu na lošu situaciju u regionu još gora, te da krompira na pijacama u Republici Srpskoj gotovo nema.\n“Takođe, razlog loše situacije je suša koja je smanjila rod za oko 30 posto. Dalje, ove godine je daleko veća potražnja za krompirom, a većina je prodata ljetos za niže veleprodajne cijene, koje su tada iznosile 0,30 do 0,35 KM po kilogramu”, kazao je Mastalo.\nKada je riječ o situaciji u FBiH, prema riječima Nedžada Biće, predsjednika Udruženja poljoprivrednika FBiH, ona je ista kao i u RS-u, te je istakao da je suša negdje napravila pravu katastrofu.\n“Kad je riječ o proizvodnji krompira, to je uvijek isto. Borimo se da se zaštiti domaća proizvodnja, da se uvedu prelevmani. Kod nas su jako mali podsticaji i zbog toga naši proizvodi propadaju”, navodi Bićo.\nDodao je da je pandemija korona virusa prošle godine uticala na to da se proizvodnja poveća te da nastane hiperprodukcija, zbog čega je dosta krompira propalo.\nPrethodni post Previous post: Rolatić od bjelanaca\nSljedeći post Next post: Poskupljenje pšenice na berzama poguralo nove cijene hljeba\nVal poskupljenja: Koliko koštaju kifle u RS, a koliko u FBiH?\nKifla pola marke, teletina skoro 30, gorivo se približava psihološkoj granici od 3 KM. Ne trebamo čekati ekonomsku krizu izazvanu…\nObjavljeno: 25/02/202218:00 Updated: 24/02/202223:57


Vakcina "AstraZeneka" postaje "vakszervija" | Astro sajt\nHome Izbor Slider Zdravlje Vakcina "AstraZeneka" postaje "vakszervija"\nVakcina "AstraZeneka" postaje "vakszervija"\nBritansko-švedska farmaceutska kompanija preimenovala je svoju vakcinu protiv koronavirusa, pa ona sada umesto jednostavnog "Astra-Zenekina kovid 19 vakcina" nosi ime "vakszervija".\nNovo ime vakcine koju su razvili kompanija "Astra-Zeneka" i Univerzitet u Oksfordu predstavljeno je dok se kompanija suočava sa nepoverenjem u bezbednost vakcine zbog izveštaja o stvaranju krvnih ugrušaka i smrti pojedinaca koji su je primili u nekim državama.\nViše od deset zemalja širom Evrope privremeno je ranije ovog meseca obustavilo vakcinaciju "Astra-Zenekinim" cepivom zbog izveštaja o stvaranju krvnih ugrušaka i nekoliko sumnjivih smrtnih slučajeva.\nIpak, vlasti u Kanadi obustavile su danas upotrebu "Astra-Zenekine" vakcine za ljude mlađe od 55 godina zbog zabrinutosti da bi mogla biti povezana sa retkim slučajevima pojave stvaranja krvnih ugrušaka.\nSlično su učinile i berlinske državne bolnice iz lanaca "Šarite" i "Vivantes", koje neće davati ovu vakcinu ženama mlađim od 55 godina.


Selaković u Kongresu poslanika Španije – Dnevni Magazin\nSelaković u Kongresu…\nSelaković u Kongresu poslanika Španije\nMinistar Selaković imao je susrete sa predsednicom Kongresa Marićel Batet, predsednikom Odbora za spoljne poslove Pauom Mari-Kloseom i predsednicom Mešovitog odbora EU Suzanom Sumelso-Hordan, navodi se u saopštenju Ministarstva spoljnih poslova.\nSelaković je istakao da je bilateralna politička saradnja znatno bolja od ekonomske, i da Srbija želi da intenzivira ekonomske odnose sa Španijom, jer za to postoji značajan prostor i potencijal.\nU saopštenju se navodi da je ministar spoljnih poslova u razgovoru sa španskim parlamentarcima pozvao španske investitore da pojačaju prisustvo na srpskom tržištu, istakavši da je naša zemlja lider u regionu u privlačenju stranih direktnih investicija.\nŠef srpske diplomatije naglasio je da punopravno članstvo u EU jeste strateški spoljnopolitički cilj Srbije, te da smo zahvalni Španiji na podršci u procesu evrointegracija.\nMinistar je istakao da Srbija izuzetno ceni principijelnu poziciju i podršku Španije teritorijalnom integritetu i suverenitetu naše zemlje, kao i u međunarodnim organizacijama.\nSelaković je sagovornicima u Kongresu poslanika rekao da je Beograd posvećen dijalogu sa Prištinom i mirnom rešavanju pitanja Kosova i Metohije, i naglasio da Priština punih osam godina ne ispunjava svoju jedinu obavezu – formiranje Zajednice srpskih opština.\nZa Srbiju je, prema njegovim rečima, od ključnog interesa očuvanje stabilnosti u regionu i orijentacija regiona ka intenzivnijoj saradnji, a sa tim ciljem je pokrenuta i inicijativa “mini Šengen”, koja otvara prostor za razvoj regiona i relaksaciju ekonomskih, ali i političkih odnosa na Zapadnom Balkanu.\nSelaković je sagovornicima preneo da Srbija teži daljem intenziviranju parlamentarne saradnje sa Španijom, ocenivši da za to postoji prostor, s obzirom na visok stepen političkog razumevanja dve države.\nIzrazivši zadovoljstvo zbog činjenice da je u Skupštini Srbije formirana Grupa prijateljstva sa Španijom, koja broji 89 članova, ministar Selaković je konstatovao da je to značajan podstrek, kako parlamentarnoj, tako i sveukupnoj bilateralnoj saradnji, zbog čega se nadamo i da će u parlamentu Španije biti formirana Grupa prijateljstva sa Srbijom, navodi se u saopštenju.


Vučić na sastanku sa Viškovićem: “Srbija će uvijek biti snažan oslonac za Srpsku”\n11. jan 2019 535\nPredsjednik Srbije Aleksandar Vučić i premijer Republike Srpske Radovan Višković razgovarali su u Beogradu o konkretnim zajedničkim infrastrukturnim i energetskim projektima, te istakli da Srbija predstavlja i da će uvijek biti snažan oslonac za Srpsku.\nVišković je rekao da se raduje sadržajnoj i intenzivnoj saradnji sa Vučićem i Vladom Srbije, sa kojom uskoro očekuje novu zajedničku sjednicu, saopšteno je iz Pres službe predsjednika Srbije.\nOn je istakao da je “Vučić prvi predsjednik Srbije koji je prešao sa riječi na djela”, jer je ispunio obećanja i pomogao izgradnju različitih objekata i infrastrukturnih projekata u Republici Srpskoj, ali i u Federaciji BiH.\nVišković je zahvalio na dosadašnjoj pomoći Srbije i rekao da se raduje svakom njenom uspjehu, jer jaka Srbija predstavlja snažan oslonac za Republiku Srpsku.\nVučić je poželio Viškoviću mnogo uspjeha na odgovornoj dužnosti, uz uvjerenje da će požrtvovano raditi da građanima Republike Srpske obezbijedi napredak i blagostanje.\nVučić je rekao da će Srbija, kao iskren prijatelj i pouzdan partner, uvijek biti snažan oslonac Republici Srpskoj.\n– Srbija će uvijek, uz poštovanje Dejtonskog sporazuma, pomagati različite infrastrukturne i druge projekte u Republici Srpskoj, kao i zajednički rad na njegovanju naših kulturnih i duhovnih veza – naglasio je Vučić.\nOn je rekao da je, zbog ekonomskog prosperiteta i ostvarenja zajedničkih planova, najvažnije sačuvati mir i stabilnost u Republici Srpskoj i BiH.\nZajednička sjednica vlada Srpske i Srbije\nU Beogradu je počeo sastanak predsjednika Vlade Republike Srpske Radovana Viškovića i premijera Srbije Ane Brnabić.\nSastanku, koji je počeo u 9.40 časova u zgradi Vlade Srbije, prisustvuje i generalni sekretar Službe predsjednika Republike Srpske Siniša Karan.\nVišković je prethodno u zgradi Predsjedništva Srbije na Andrićevom vencu razgovarao sa predsjednikom Srbije Aleksandrom Vučićem.\nOvo je prva zvanična posjeta Radovana Viškovića od stupanja na dužnost predsjednika Vlade Republike Srpske.\nVišković je ranije za početak februara najavio i zajedničku sjednicu vlada Srpske i Srbije.\nOn je ranije rekao da je prioritet Srpske saradnja sa Srbijom, i to ne samo institucionalna i politička, već i sve što omogućava Sporazum o specijalnim paralelnim vezama.\n– Otvorili smo već pitanja nekih projekata, prije svega hidroenergetskog potencijala rijeke Drine, hidroelektrana `Paunci` i `Foča`. Učiniću sve da Vlada Srpske uradi svoj dio posla, a to je da bude dodijeljena koncesija našem matičnom preduzeću prije zajedničke sjednice vlada – naglasio je Višković.\nTrubači ostali bez predsjedničkog bakšiša\nZa delegate i goste Sabora SNSD 300 kilograma rostilja\nPrekinuta hitna sjednica Predstavničkog doma parlamenta BiH\nDodik: Zahvalnost Kini i kineskim firmama za ulaganje u BiH


01.07.2014. - U narednih 120 dana preko 515 kilometara uređenih poljskih puteva\n„Ukupna vrednost ove investicije je 645 miliona dinara, a učešće Ministarstva je 425 miliona dinara. Ovim sredstvima ćemo u narednih 120 dana urediti odnosno revitalizovati preko 515 kilometara poljskih puteva“, izjavila je danas ministar poljoprivrede i zaštite životne sredine prof. dr Snežana Bogosavljević Bošković u Palati Srbija, gde je sa četrdeset predstavnika lokalne samouprave, zaključen ugovor o uređenju poljskih puteva i ugovor o komasaciji sa četiri predstavnika opština.\n„Na revitalizaciji puteva biće angažovana domaća preduzeća, koja će izvršiti ravnanje terena, nasipanje šljunčanom ili kamenom podlogom puteva i izgradnju propusta, gde je to neophodno“, rekla je ministar Bogosavljević Bošković i dodala da će radi velikih posledica koje su nedavne poplave ostavile na seosku infrastrukturu, ministarstvo u okviru mere revitalizacija poljskih puteva, potpisati danas ugovore i sa 17 opština, u kojima je bila proglašena vanredna situacija.\nDirektor Uprave za poljoprivredno zemljište Zoran Knežević, istako je na ovom sastanku, da su danas po prvi put potpisana četiri ugovora o komasaciji poljoprivrednog zemljišta na teritoriji centralne Srbije, i to sa opštinama Negotin, Smederevska Palanka, Paraćin i Leskovac, i da je komasacija najkompleksniji vid ne samo agrotehničkih mera, već i pravna, socijalna, ekonomska i tehnička mera. „Završetkom ovih radova na komasaciji na 12.300 hektara poboljšaćemo poljoprivrednu strukturu poljoprivrednih proizvođača koji žive na tom području i omogućiti lakši život i rad kompleksnim uređenjem poljoprivrednog zemljišta“, rekao je Knežević.\nUređenje poljoprivrednog zemljišta izgradnjom ili revitalizacijom poljskih puteva, predstavlja jednu od najznačajnih mera kojom će se omogućiti bolji uslovi života i rada poljoprivrednika, ali i svih drugih ljudi koji žive u ruralnom području. Uređenjem poljskih puteva biće omogućen lakši, bezbedniji i efikasniji transport poljoprivrednika ali i poljoprivrednih proizvoda, što ima poseban značaj za transport voća i povrća.


Saopćenje /Vujošević ide na operaciju, želi da KSBiH preuzme rukovođenje timom / Radio Sarajevo\nFoto: Dženan Kriještorac / Radiosarajevo.ba/Vujošević: Otputovao u društvu supruge\nSaopćenje / Vujošević ide na operaciju, želi da KSBiH preuzme rukovođenje timom\n26. 07. 2018. u 11:32:00 Fena\nSelektor košarkaške reprezentacije Bosne i Hercegovine Duško Vujošević 30. jula odlazi na ljekarska ispitivanja u specijalističku ustanovu u Istanbulu, od čijih rezultata zavisi da li će doći do transplatacije bubrega.\n"Taj zahvat ja čekam dugo i budući da sam svjestan zahtjevnosti čitave stvari želim da se zna da je ta operacija neodgodiva, ali i da činjenica što se ona vremenski poklapa sa završnom fazom kvalifikacija za Svjetsko prvenstvo mene ne čini mirnim", saopćio je Vujošević.\nZbog toga on želi da rukovodstvo Košarkaškog saveza (KS) BiH preuzme rukovođenje reprezentacijom za vrijeme njegovog bolničkog odsustva i perioda rehabilitacije.\nVujošević od reprezentativaca očekuje da se mobilišu za utakmice koje ih očekuju i odazovu se pozivu da dođu na pripreme i igraju za reprezentaciju BiH.\n"Budući da sam potpuno svjestan neizvesnosti ishoda pregleda i operativnog zahvata, kao i dužine post operativnog toka ljudima koji vode KSBiH dajem prijedlog da u interesu reprezentacije Bosne i Hercegovine u ovom momentu, a prema svojim uvjerenjima i odgovornosti, donesu odluke o daljnjoj strategiji i u skladu s njom kadrovskim rješenjima", zaključio je Vujošević.\nTagovi: Duško Vujošević KS BiH kadetska košarkaška reprezentacija BiH košarkaška reprezentacija Istanbul Turska BiH\nInstagram / Nurkić najavio povratak među Zmajeve i izazvao buru na društvenim mrežama\nNBA / Nowitzki potpisao novi ugovor sa Mavericksim: Postavio novi rekord\nNova sezona / Na čelu ABA lige Miloradov sin Igor Dodik\nNBA / Brooklyn Netsi izbacili Irvinga jer je nevakcinisan


Koncert i dodela nagrada povodom konkursa ,,Nema frke uz unuke" i ,,Moj ljubimac" - Gde sa decom? Najaktuelnija dešavanja za decu u Beogradu\nKoncert i dodela nagrada povodom konkursa ,,Nema frke uz unuke“ i ,,Moj ljubimac“\nU subotu, 20. juna, u podne, na platou ispred Dečjeg kulturnog centra Beograd biće održan konceri i dodela nagrada povodom konkursa ,,Nema frke uz unuke“ i ,,Moj ljubimac“, na platou ispred Dečjeg kulturnog centra Beograd, Takovska 8\nIako će koncert biti održan na otvorenom prostoru, organizatori mole posetioce da poštuju higijensko-epidemiološke mere za sprečavanje obolevanja i širenja obolenja COVID-19, što podrazumeva fizičku distancu (1m), dezinfekciju ruku i upotrebu lične zaštitne opreme.\nDečji kulturni centar Beograd je na početku vanrednog stanja proglašenog zbog pojave korona virusa raspisao umetnički konkurs za decu i mlade „Nema frke uz unuke”, posvećen bakama i dekama. Naši najstariji sugrađani nisu bili u mogućnosti da provode vreme sa svojim unucima i zato je Dečji kulturni centar Beograd osmislio način kako da deca i mladi pokažu ljubav i poštovanje prema svojim bakama i dekama koristeći maštu i različite umetničke medije. Na konkursu su učestvovala deca i mladi, uzrasta od 3 do 18 godina, iz Srbije i dijaspore. Poezijom, prozom, muzikom, likovnim i video radovima deca su slala poruke ohrabrenja najstarijim sugrađanima i na autentičan način predstavljala svoje viđenje vanredne situacije kroz teme Korona iš – strip kaiš, Moja čuvarkuća i Tajne bakine kuhinje.\nTokom sedam nedelja na mejl Dečjeg kulturnog centra Beograd stiglo je oko 2000 dečjih radova iz cele Srbije ali i iz dijaspore – Italije, Francuske, Finske, Danske, Crne Gore, Bosne i Hercegovine, Hrvatske, Slovenije. Svake nedelje stručni žiri je birao najbolje radove iz svih umetničkih medija i to objavljivao na sajtu DKCB, fejsbuk stranici i posebno oformljenoj fejsbuk grupi Kreativna deca za bake i deke.\nPrethodnih dana DKCB je primio i mnogo sjajnih fotografija životinja i pesama posvećenih kućnim ljubimcima, koje su deca i mladi slali na foto-literarni konkurs „Moj ljubimac”, organizovan u saradnji sa JKP „Veterina Beograd” i Organizacijom za poštovanje i brigu o životinjama ORCA – Dečjim klubom OrkiCA.\nDeci, koja su se tokom sedam nedelja vanrednog stanja pokazala kao pravi borci koji čuvaju zdravlje svojih sugrađana i kao kreativci puni ideja, energije, mašte i volje, nagrade će uručiti direktor Dečjeg kulturnog centra Beograd Dragan Marić. U programu će učestvovati Peđolino, Minja Subota, Branko Kockica, Leontina, Bojana Stamenov, Slobodan Stanišić, mali pesnici – pobednici literarnog konkursa, Hor i Baletski studio Dečjeg kulturnog centra Beograd. Dečji klub ORkiCA održaće radionicu „Odgovorno vlasništvo“, za decu uzrasta od 6 do 10 godina, a JKP „Veterina Beograd” organizovaće udomljavanje napuštenih pasa iz gradskog azila.\nDanas vam predstavljamo ideju za izlet u Svilajnc, odnosno u…\nPrva Međunarodna SajberŠkola budućnosti za novu IT generaciju KIBERone postala…


Turistička ponuda Srbije na Sajmu u Moskvi – Balkanekspresrb.rs\nBEOGRAD – Turistička organizacija Srbije (TOS) predstavlja objedinjenu turističku ponudu naše zemlje posetiocima Međunarodnog sajma turizma “Отдых”, koji se održava u Moskvi do 24. septembra 2016. godine.\nNa štandu turizma Srbije rekordan je broj izlagača i pored TOS, prisutni su i predstavnici Turističke organizacije Beograda, Zlatara, Novog Sada Vrnjačke banje, zatim Prolom i Atomska banja, od smeštajnih kapaciteta Ivanjički konaci i MK Mountain Resort, kao i turističke agencije Glob metropoliten i Omniturs.\nOvom prilikom, poseban naglasak je stavljen na ponudu banjskog turizma, kao i na ponudu za odmor u našoj zemlji u predstojećem zimskom periodu. Iz ponude su izdvojeni pored planinskih centara, kratki odmori u gradovima, ponude srpskih banja i spa centara, mogućnosti za odmor u prirodi , kulturo-istorijsko nasleđe i gastronomija Srbije.\nMuzej Nikole Tesle na štandu Turističke organizacije Srbije na ovom sajmu predstavlja VR (virtuelnu realnost) Teslinih laboratorija na Long Ajlendu. Veliko interesovanje posetilaca sajma upravo izaziva 3D projekcija Teslinih laboratorija koje se mogu videti u Muzeju Nikole Tesle u Beogradu, koji posećuje sve više ruskih turista.\nPrema zvaničnim podacima Republičkog zavoda za statistiku, ruski turisti su u prvih sedam meseci ove godine ostvarili 76.233 noćenja u Srbiji.(Press TOS)♦\nTagsMoskva Sjam TOS\nOd sutra Izložba Attile Starka u Uličnoj galeriji


Jovan Stanković ostvario najveći uspeh u istoriji San Fernanda | Pirot vesti\nPirot -9\t℃\nPočetna/Intervju/Jovan Stanković ostvario najveći uspeh u istoriji San Fernanda\nFudbalski internacionalac Jovan Stanković uspeo je da sa ekipom San Fernanda, koju vodi kao trener, ostvari najveći uspeh u istoriji kluba plasmanom u profesionalnu ligu.\nNakon izuzetno uspešne fudbalske karijere u Španiji, gde je ostavio neizbrisiv trag, Stanković se nakon kratke trenerske karijere u Srbiji “otisnuo” za Španiju, gde je za kratko vreme na klupi San Fernanda ostvario najveći uspeh u istoriji ovog kluba. Sa San Fernandom Stanković ima ugovor još godinu dana, a nakon plasmana u PRO ligu, Stankovićevu ekipu očekuje izuzetno teška sezona\n-Ove godine je Druga B liga rekonstruisana, napravljena je PRO liga. Do sad je Druga B liga imala 100 klubova, od ove godine je napravljena PRO liga, dve lige po dvadeset timova, tako da je cilj bio da uđemo u tu ligu, jer je profesionalna, imate mogućnost da zaradite od televizijskih prava. U toj ligi je Deportivo La Korunja, Kordoba, Numansija, Rasing Santander, to su ekipe koje dosta ulažu para. Oni su se mučili da uđu u tu ligu, naročito Deportivo La Korunja koji je kroz baraž ušao u tu ligu. Mi smo odigrali fenomenalno, završili na drugo mesto i plasirali se direktno. Posle toga su bili baraži za ulazak u Drugu ligu, mi smo u zadnjem kolu imali utakmicu sa Betisom, da smo dobili tu utakmicu imali bismo šanse za ulazak u Drugu ligu, međutim, Betis je Betis, za tu utakmicu su povukli dosta igrača iz prve ekipe tako da smo izgubili 2:1. Međutim, i pored toga je veliki uspeh to što smo postigli jer je reč o najvećem uspehu u skoro osam decenija dugoj istoriji kluba-kaže Stanković za Pirotske vesti.\nStanković sa ekipom San Fernanda ima ugovor na još godinu dana.\n-Trenutno sam u Pirotu na odmoru, trudim se da se što bolje odmorim jer se tamo igra 10 meseci pa imaš mesec dana odmora. U našoj grupi su izuzetne ekipe, tri ekipe koje su ispale iz Druge lige. Tu je ekipa Kasteljon, koja ima odličnu ekipu, zatim su tu filijale kao što su Barselona, Real Madrid, Viljareal, Betis i Sevilja, koje imaju zaista odlične igrače. Biće jaka grupa, teška liga, pa videćemo. Ja imam još godinu dana ugovora, za mene je veliki uspeh to što sam napravio, ova godina će biti teška, ali najvažnije da sam na startu u Španiji napravio uspeh. Ciljevi su da napravim još jednju dobru godinu pa ćemo posle videti, Druga liga ili Prva-kaže Stanković.\nPRIČA O USPEHU: Od "beton lige" do rukometne elite -…\nJovan Loki Stanković na vest o smrti Radomira…\nJovan Stanković danas zvanično predstavljen kao novi…\nPorodica Stanković podigla prvu plantažu borovnica…\nNeverovatne fotografije Stare planine, najlepše ali…\nistaknuto jovan stanković pirot profesionalna liga san fernando\nDa li Radnički može da savlada do sada neporaženi Trajal?\nKup Grada Pirota – 63. po redu\nTermini rada Zatvorenog bazena\nGimnastičari nastavljaju sa jesenjim delom takmičarske sezone


OSM Televizija - Štrajkom glađu skrenuti pažnju na nepravdu\nŠtrajkom glađu skrenuti pažnju na nepravdu\nLider Građanske inicijative SDP Oliver Ivanović rekao je da se odlučio na štrajk glađu, jer očigledno nema drugog načina da skrene pažnju na nepravdu i ugrožavanje njegovih ljudskih prava, nakon što mu je ponovo produžen pritvor.\n"Nisam samoubica, ali očigledno moram uvek najtežim putem", istakao je Ivanović u pismu javnosti u kojem podsjeća da je već 557 dana u pritvoru, a da je nastavak suđenja zakazan za 10. septembar.\nU pismu, koje je objavila "Politika", Ivanović kaže da je duboko razočaran odlukom sudije o produženju pritvora, a još više obrazloženjem koje samo potvrđuje da u njegovom slučaju postoji snažan politički uticaj na sudiju i sudsko vijeće.\n"Od do sada saslušanih svedoka nijedan me ne povezuje sa krivičnim delima koja mi se stavljaju na teret. Apsolutno sam ispoštovao svaku odluku sudije", naveo je Ivanović, dodajući da suđenje i saslušanje svjedoka iz publike prate mnogi advokati, pravnici i sudije iz srpskog suda, pravni tim SDP i da imaju jasnu sliku, pa bi to trebalo biti jasno i Euleksu.\nOn je dodao da učestvuje aktivno u postupku, te da koriguje zvanične prevodioce, jer dobro govori engleski i albanski.\nKiM: Zapaljen automobil Olivera Ivanovića\nIvanoviću omogućiti da se brani sa slobode\nJoš iz iste kategorije: « U sudaru dva autobusa više od 20 povrijeđenih Vlada nastavlja da radi na oslobađanju otetog Hrvata »


Merkelova hitno traži „svežu krv“ za privredu Nemačke - Sputnjik Srbija\n16:22 25 Januar 2021\n18:01 07.01.2020 Preuzmite kraći link\nNemačko rukovodstvo vodi intenzivne razgovore o ozbiljnim promenama u migracionoj politici zbog ubrzanog starenja stanovništva i nedostatka radnika i traži „svežu krv“ za privredu Nemačke.\nNedavno je u Berlinu održan važan sastanak na kojem je učestvovalo nekoliko ministara iz kabineta Angele Merkel s jedne strane, čelnika vodećih nemačkih sindikata sa druge i predstavnika udruženja poslodavaca sa treće strane.\nUprkos zvanično niskoj stopi nezaposlenosti (3,5 odsto ukupnog broja radno sposobnog stanovništva registrovanog u relevantnim službama socijalnog osiguranja), u nekim sektorima nemačke ekonomije je nemoguće zakrpiti sve rupe.\nIzgledalo je da će, nakon što je 2015. godine Nemačku kao lavina prekrila ponuda radne snage (Nemačka je prihvatila tačno milion izbeglica sa Bliskog istoka), ponuda znatno nadmašiti potražnju. To se nije dogodilo.\nSuština je u tome šta radi ova grupa novopridošlih. Prema mišljenju francuskog stručnjaka Žaka Gilmana, samo pet odsto tog „zlatnog miliona“ je zaposleno, a ostali se osećaju sjajno, ne zamarajući se radom u korist društva, već od tog društva sa zadovoljstvom primaju velikodušne nemačke subvencije.\nDva razloga zašto je potrebna „sveža krv“ za privredu Nemačke\nČini se da u Nemačkoj postoje dva razloga za širom otvorena vrata za strane radnike izvan EU. Prvi razlog je migracija stručnjaka iz EU zbog četiri principa slobodnog kretanja (robe, ljudi, usluga i kapitala), koji je usmeren sa periferije (Španija, Portugalija, Istočna Evropa) u Nemačku. To se objašnjava potrebom nemačke nauke i visokotehnološke industrije za kadrovima i većim platama u Nemačkoj. Trenutno je u Nemačkoj zaposleno oko 2,5 miliona građana iz drugih zemalja EU.\nDrugi razlog je što građani Evropske unije nisu voljni da rade niskokvalifikovane, a samim tim i nisko plaćene poslove. Stoga je neophodno pozvati one koji su spremni da rade u manje prestižnim oblastima i za manje novca nego Nemci. Prema proračunima nemačkih stratega, to treba da budu Arapi, Afrikanci, kao i Ukrajinci i Moldavci.\nDa bi izbegla prigovore političkih protivnika iz „Alternative za Nemačku“, frau kancelarka je požurila da izjavi kako je „Zakon o imigraciji kvalifikovanih radnika“, koji će stupiti na snagu 1. marta 2020. godine, usmeren na „stručnjake srednjeg nivoa“ koji moraju posedovati „znanje i obuku iz različitih tehničkih zanimanja“. Zatim je bilo mnogo lepih reči da će „zajednica preduzetnika morati da pomogne“ strancima koji dolaze sa smeštajem, u učenju nemačkog jezika i „profesionalnim obukama“.\nKonkretno, ovo poslednje govori o tome da će bez obzira na izrečene patetične fraze, suština buduće migracije ostati ista. Drugim rečima, predviđeno je da migranti iz zemalja van EU popune slobodna radna mesta medicinskih tehničara koji rade sa licima sa invaliditetom, stručnjaka za negu bolesnih i starih, čistača itd. Jedini izuzetak od ovoga su „tehničari za servis opreme“, ali kao prvo, nije konkretno rečeno koje opreme, a kao drugo, strana koja ih prima moraće o svom trošku da obuči nove radnike.\n© CC BY 2.0 / European People's Party\nKako je moguće da Merkelova nije svesna strateške greške koju pravi insistirajući na nepromenljivosti Evropske migracione politike?\nJasno je da novi nemački zakon praktično ima jednu svrhu, a to je da lepim rečima pokrije i očuva migracionu politiku koja se vodila u poslednje četiri godine. Nemačka ima velikih problema sa pružanjem finansijske podrške svojim penzionerima. Očekivani životni vek u zemlji ubrzano raste, a natalitet opada. Natalitet je moguće podići novčanim podsticajima, ali proces promene mentaliteta, čak i pod uticajem „leka“ u obliku novca, daleko je od brzog, a potrebno je da se brzo dostigne odnos od „jednog penzionera na četiri zaposlena“. Stoga je rukovodstvo zemlje izabralo radikalno brz način za ostvarivanje ove proporcije, odnosno, da privuče potrebne resurse spolja, iz zemalja trećeg sveta.\nAgencije za zapošljavanje započeće u bliskoj budućnosti rad na privlačenju kvalifikovane radne snage iz Brazila, Indije i Vijetnama, a nešto kasnije i iz Meksika, Filipina i drugih zemalja. Ministar ekonomije i energetike Savezne Republike Nemačke Peter Altmajer smatra da „planirana migracija ne bi trebalo da ima uticaja na socijalni sistem Nemačke“.\nNovi zakon se naravno ne usvaja kako bi se osigurao prijem gorenavedenih 1,4 miliona stranaca odmah, 2020. godine. Pretpostavlja se da će se na ovome dugo raditi (proces starenja i povećanja broja penzionera ne mogu se zaustaviti). Dakle, šta je dugoročna perspektiva?\nOdgovor na ovo pitanje može se naći u knjizi američkog novinara Stivena Smita „Bekstvo u Evropu“ (The Scramble for Europe), objavljenoj pre nekoliko meseci u Španiji, ali koja nije našla odjeka u evropskoj štampi. Autor je prikazao zastrašujuću sliku „afrikanizacije“ Evrope u kojoj će, prema njegovom izlaganju, do 2050. godine živeti do 150 miliona imigranata sa kontinenta koji je od Starog sveta odvojen Sredozemnim morem. Danas u EU živi oko 510 miliona ljudi, od kojih su devet miliona bivši Afrikanci, a natalitet koji opada, vodi ka tome da će se broj Evropljana starosedelaca smanjiti na 450 miliona do 2050. godine. Iz ovoga nije teško razumeti kakvu stratešku grešku pravi Merkelova time što nastavlja da insistira na nepromenljivosti evropske migracione politike.\nNemačka vlada između dve vatre\nZakon koji je Bundestag već odobrio, omogućiće strancima da uđu u zemlju sa posebnom šestomesečnom vizom, pod pretpostavkom da njen vlasnik dolazi kako bi pronašao odgovarajući posao za to predviđeno vreme. Paradoksalno je da sada takve mere ne funkcionišu. Prema Destatisu (Nemački državni zavod za statistiku), „od početka 2018. godine do danas nezaposlenost u zemlji je smanjena sa 4,8 na 3,5 odsto, popunjeno je 16.000 radnih mesta, ali je pritom broj slobodnih radnih mesta povećan sa 1,18 miliona na 1,4 miliona“.\nPrema analitičarima iz švajcarske banke UBS, kriv je „pad imigracije koju organizuju vlasti — za tri godine priliv stranaca u zemlju se smanjio sa 1,1 miliona godišnje na 400.000 godišnje“.\nStručnjaci banke tvrde da će „obim imigracije ispod 500.000 ljudi godišnje usporiti rast ekonomije“. To jest, ako sada stručnjaci kažu da rast nemačkog BDP-a ne može biti veći od 1 odsto godišnje, onda već sutra možemo sa sigurnošću da govorimo o „ponovnoj recesiji“.\nTako se nemačka vlada našla zarobljena između dve vatre. S jedne strane je potrebno hitno upumpati „svežu krv“ u ekonomiju, a sa druge strane, spasavanje uz pomoć stranaca pretvoriće se u ne tako dalekoj budućnosti u ogroman problem sa nacionalnom samoidentifikacijom. Prema mišljenju ministra finansija Olafa Šolca, novi zakon će imati „dalekosežne“ implikacije za istoriju Nemačke.\n16:16 Kako su srpske varnice upalile usnulu nemačku mašinu\n16:09 Zaharova: Uputićemo Americi notu zbog širenja dezinformacija\n15:52 Prvenac Partizanovog Francuza levom – presudio Desnoj /video/\n15:46 Zaharova: Rusija i SAD započele rad na produženju Sporazuma o ofanzivnom oružju\n15:42 Milo Đukanović potpisao ponovno izglasane zakone


Opozicija u Crnoj Gori ne priznaje rezultate izbora | N1 Srbija 2\nOpozicija u Crnoj Gori ne priznaje rezultate izbora\n|17.10.2016. |20:28 >22:16\nČetiri najveće opozicione stranke u Crnoj Gori - koalicija Ključ, SDP, Demokratski front i Demokrate osporavaće rezultat nedeljnih izbora u Crnoj Gori, potvrđeno je za N1.\nTe partije dogovorile su da ne priznaju rezultat jer se na izborni dan, kako kažu, desio pokušaj državnog udara, što je prema njima uticalo na rezultat.\nJuče je, na izborni dan objavljeno da je uhapšeno 20 državljana Srbije koji su osumnjičeni da su imali nameru da zauzumu institucije, pucaju po građanima i uhapse premijera Mila Đukanovića.\nJedan od lidera Demokratskog fronta Nebojša Medojević rekao je za N1 da se tokom jučerašnjeg dana u Crnoj Gori dogodio državni udar i da su državne institucije zloupotrebljene od lidera DPS-a Mila Đukanovića.\nNa pitanje zašto sinoć nisu osporili rezultate izbora već su to uradili dan kasnije, Medojević kaže da je juče u Crnoj Gori najavljivan teroristički napad koji je naručila neka politička partija a bilo je, kako ističe, očigledno, da se misli upravo na Demokratski front a da su oni sinoć pratili rezultate izbora jer su oni bili neizvesni do kraja.\n"Zato nismo imali komunikaciju sa kolegama iz opozicije, danas smo je uspostavili i održali sastanak. Opozicija je jedinstveno donela odluku da zbog ovog državnog puča i zloupotreba državnih institucija, stvaranja atmosfere straha koja je direktno uticala na rezultate izbora, ne prizna rezultate izbora", navodi on.\nOn je takođe, najavio da će opozicija zajednički planirati sledeće korake kako bi rešili duboku političku krizu.\nNa parlamentarnim izborima u nedelju, prema nezvaničnim rezultatima, najviše poslaničkih mandata, 36 ili 35, zavisno od toga ko je brojao glasove, osvojila je vladajuća Demokratska partija socijalista (DPS), opoziciona koalicija Demokratski front (DF) osvojila je 18, koalicija Ključ devet, Demokrate Crne Gore osam i SDP četiri.\nPo dva poslanička mesta osvojile su Bošnjačka stranka (BS) i Socijaldemokrate Crne Gore, a po jedno Hrvatska gradjanska inicijativa (HGI) i koalicija Demokratske unije Albanaca i Albanske alternative.\nTo su nezvanični rezultati nevladine organizacije Centar za monitoring i istraživanja. Druga organizacija, Centar za demokratsku tranziciju, nije sigurna da li će DPS imati 36 ili 35 mandata. Državna izborna komisija bi rezultate izbora mogla da saopšti u utorak.\nTagovi: Crna Gora , izbori\nBojim se za Mila. Pa dvasest pet godina vlada blagostanje u CG i sad bi ovi da ga smene. E ne moze. Sad ce Milo da bere plodove(ako je ostalo nesto) svog mrkotrpnog rada eto obezbedio je Sveta pa bi sad trebalo i nesto za njegovu penzijicu.\nOvaj Medojevic vec DVE decenije zivi kao car jer je "opozicija"! Menja stranke od levih do desnih, od evropskih do proruskih samo da bi obezbedio PARE za sebe i svoje.\nRusija se nece smiriti dok ne napravi novu Ukrajinu od Crne Gore i Srbije!


Tanjug 16. septembra 2021. 16:29\nBRISEL – Evropska unija predstavila je danas zvaničnu strategiju za povećanje svog prisustva u Indo-Pacifiku i suprotstavljanje rastućoj moći Kine, iako bi odluka Australije da otkaže sporazum o naoružanju s Francuskom mogla da zakomplikuje Brisela saradnju sa Kanberom.\nNovom strategijom EU je preciznije definisala načine svoga delovanja u više oblasti od kojih su, kako navodi Rojters, najvažnije:\nTRGOVINA: EU će raditi na završetku trgovinskih pregovora sa Australijom i Novim Zelandom, tražiće sporazum sa Indijom i ojačaće čvršće veze sa zemljama sa kojima je već zaključila sporazum, poput Južne Koreje, a radiće i na novim, poput onog sa Tajvanom.\nKLIMATSKE PROMENE: EU ima za cilj da pomogne prelazak na zelenu energiju u indo-pacifičkom regionu, a postavlja se obnovljivi vodonik kao prioritet.\nOKEANI: Obećavajući veće diplomatsko prisustvo, EU će nastojati da pomogne u očuvanju Konvencije UN o pravu mora (UNCLOS) kako bi se sprečio prekomerni ribolov u regionu kroz stručnu pomoć u zaštiti mora, prognoziranju vremena i ograničavanju zagađenja mora.\nDIGITALIZACIJA: EU želi da započne razgovore sa Japanom, Južnom Korejom i Singapurom o dubljoj saradnji u pogledu protoka podataka, inovacijama zasnovanim na podacima i omogućavanju intenzivnije digitalne trgovine. Takođe želi bliže da sarađuje sa Indijom na novim tehnologijama, poput veštačke inteligencije i mobilnih mreža pete generacije.\nINFRASTRUKTURA: EU želi da radi sa Japanom, Indijom i Australijom na transportnim vezama, posebno u vazdušnom i pomorskom sektoru, a u sredu je pokrenut novi plan Unije pod nazivom „Globalna kapija“, koji će se suprotstaviti kineskoj strategiji “Pojasa i puta“.\nBEZBEDNOST I ODBRANA: EU, najveći svetski trgovinski blok, nastojaće da uspostavi bliže pomorske veze sa Australijom, Novim Zelandom, Indonezijom i Japanom, uz više pomorskog raspoređivanja na patrolnim trgovačkim putevima koje Kina smatra svojim. Takođe delegacijama EU u regionu biće pridruženi vojni savetnici.\nZDRAVLJE: EU želi da pomogne siromašnijim zemljama u indo-pacifičkom regionu da obezbede pristup vakcinama protiv kovid-19. EU takođe želi da razvije saradnju u uspostavljanju linija snabdevanja za lekove i medicinsku opremu, čime bi se smanjilo oslanjanje na Kinu.\nVisoki predstavnik Evropske unije za spoljnu poslove i bezbednosnu politiku i potpredsednik Evropske komisije Žozep Borelj je danas tokom predstavljanja strategije EU naglasio da novi američki bezbednosni pakt sa Australijom i Britanijom pokazuje da Evropska unija mora da razvija sopstvene odbrambene i bezbednosne planove, posebno u Indo-Pacifiku.


Na lokalitetu Kasarne Šišeta i Goražde I , Vlada Federacije BiH svojom odlukom na neodređno vrijeme Bosansko-podrinjskom kantonu ustupila je na korištenje objekte neperpsektivne vojne imovine, čime se otvara mogućnost za nova privredna ulaganja. Radi se o zemljištu ukupne površine 30.000 metara kvadratnih od toga na 5.000 metara kvadratnih već su urađeni objekti.\nKomisija imenovana od strane Ministarstva za privredu izvršila je pregled i utvrdila stanje svih objekata nekadašnje imovine u centru grada, a u narednom periodu bit će ponuđeni privrednicima za nova ulaganja.\n„Utvrđeno je da su objekti zapušteni i u prethodnom periodu služili su za sve što je bilo odbačeno i rashodovano, a sad će se objekti očistiti i nakon toga će biti raspisan javni poziv svim zainteresiranim pravnim licima. Na ovom lokalitetu već je smještena firma za preradu plastike i azil za pse, međutim ima još prostora za nova ulaganja“, kazao je ministar za privredu Haris Salković.\nFokus Ministarstva za privredu BPK Goražde je na Kasarnu Goražde I gdje je bilo petnaest objekata, od kojih je pet montažnih već rasformirano.\n„Ostalo je još deset objekata kvadrature od nekih 400 do 500 metara kvadratnih, pa čak i 1.000, koje već koriste institucije kantona za skladište, ali nismo sigurni da se to koristi u prave svrhe, pa je Komisija zadužena po zaključku Vlade BPK Goražde u obavezi da preispita sve pravne osnove po kojim se koristi ta imovina. Siguran sam da će to ići u tom pravcu da se objekti oslobode i vrate svrsi. Nakon toga, mi ćemo ići u zaštitu od daljeg propadanja, a potom i raspisati javni poziv na koji će se moći prijaviti zainteresovani privredni subjekti koji žele ulagati i omogućiti nova zapošljavanja, ” istakao je ministar privrede.\nDodao je da će Ministarstvo za privredu BPK Goražde, najkasnije za tri mjeseca, objaviti Javni poziv za privredne subjekte koji žele ulagati na ove dvije lokacije.


Vesti online / Vesti / Svet / Asanž bi mogao da postane slobodan čovek\nOsnivač Vikiliksa mogao bi početkom februara da bude slobodan čovek, nakon pet godina, ukoliko londonski sud usvoji njegovu žalbu o odluci o pritvoru.\nDžulijan Asanž nalazi se već pet godina u ambasadi Ekvadora, u kojoj je zatražio azil, budući da mu je pretilo hapšenje zbog odbijanja da se vrati u Švedsku gde je optužen za navodno seksualno uznemiravanje koleginica. On smatra da bi time bio deportovan u SAD koje ga traže zbog objavljivanja poverljivih dokumenata o ratovima u Iraku, Avganistanu...\nEkvador je u međuvremenu osnivaču Vikiliksa odobrio politički azil, ali je zvanični London odbio da mu prizna diplomatski status, koji bi ga spasao hapšenja.\nLondonski sud za danas je zakazao ročište u kom će se raspravljati o Asanžovoj molbi da se ukine nalog za njegovo hapšenje. Upitan da li bi moglo da se desi da Asanž danas postane slobodan čovek, iz kancelarije glavnog tužioca je kratko rečeno: "Hipotetički, da".\nMeđutim, iako su mnogi britanski mediji objavili da bi konačna odluka suda trebalo da se donese danas, Asanž će morati da sačeka 6. februar, kada će britanski sudija doneti odluku o ukidanju naloga za hapšenje osnivača Vikiliksa, javila je agencija Rojters.\nAdvokat Mark Samers je rekao da je nalog za hapšenje "Izgubio svoju svrhu i funkciju". "Asanž traži odbacivanje naloga za hapšenje jer su Šveđani potvrdili da zahtev za ekstradiciju više nije na snazi", rekao je portparol tužilaštva, preneo je Rojters.\nSVET UN ponovo traži oslobađanje Asanža


Srbija lider u regionu ili u živom blatu propale privrede\nPredstavljanje izveštaja USAID-a u Beogradu, 13. novembar 2013.\nUkoliko Srbija odmah ne sprovede ekononomske reforme ostaće bez budućnosti u živom blatu propale privrede, izjavio je Saša Radulović, ministar privrede Srbije. Ekonomisti i poslovni ljudi kao prvi neizbežan korak vide poboljšanje poslovnog ambijenta.\nU poslednjoj deceniji u pljačkaškoj privatizaciji Srbija je izgubila 300.000 radnih mesta, korupcija je dobila neslućene razmere, privreda je uništena, životni standard je niži nego ikada, a preduzeća u restrukturiranju državu sada godišnje koštaju 750 miliona dolara.\nZa izlazak iz katastrofalnog stanja, kaže Saša Radulović, ministar privrede, ključni su donošenje novog Zakona o radu, završetak privatizacije i smanjenje nameta na rad.\n„Strani investitori su izuzetno važni za Srbiju. Međutim, mislimo da je najbolji način privlačenja stranih investicija stvaranje dobrih uslova poslovanja za domaći biznis. Ako je uspešan, sa dobrom pravnom regulativom i poslovnim okruženjem, to je najbolji magnet za strana ulaganja. Ušli smo u agresivan postupak završetka privatizacije koju sada hoćemo da uradimo transparentno i čisto. Moramo sve da pozovemo na odgovornost i da shvatimo da sami moramo da uradimo taj posao. Inače ćemo propasti u živom blatu koje smo kreirali deset godina“, ocenio je Radulović.\nOno što najviše opterećuje srpske kompanije, kako pokazuje istraživanje USAID-a u 1.000 preduzeća, su skupe procedure, porezi na zarade, administracija, inflacija i otežan pristup izvorima finansiranja.\nMajkl Kirbi, ambasador Sjedinjenih Američkih Država, kaže da ima i pozitivnih pomaka, i to u borbi sa jednim od najvećih problema.\n„Istraživanje uslova poslovanja pokazalo je napredak u borbi protiv korupcije koju u poslednjih godinu dana sprovodi Vlada Srbije. Na primer, 46 odsto biznismena izjavilo je da im korupcija u 2013. nije uticala na poslovanje, u odnosu na 2011. kada ih je bilo samo 20 odsto, ali kroz ovo se može tumačiti da drugih 54 odsto firmi ima problem sa korupcijom. Poslednjih godinu dana samo osam odsto kompanija koristilo je privatne veze u javnoj administraciji, za razliku od petine pre dve godine. U ovoj godini pet odsto firmi prijavilo je ucene od strane javnih službenika, a samo jedan odsto navelo je da ih je platilo. Ovo su ohrabrujući rezultati“, istakao je Kirbi.\nAdministracija odvraća biznis\nSamo trećina privrednika u Srbiji je optimistična kada su u pitanju poslovni izgledi u budućnosti, a poseban problem je što jedino sedam odsto preduzeća izvozi, i to uglavnom u zemlje regiona, dok 70 odsto njih robu i usluge prodaje samo u svojim opštinama.\nVaso Lekić, vlasnik prehrambene kompanije Foodland koja većinu proizvodnje izvozi, kaže za RSE da je „rak rana“ privrede to što za nju nema novca i da poslovni ljudi najviše vremena provode baveći se finansijskim problemima.\n„Stalno nas muči otežana likvidnost i najčešće se borimo sa sklapanjem svih kockica kako bi ikako mogli da radimo. Zbog tih problema premalo se bavimo novim poslovima i projektima koji bi trebalo da predstavljaju zamajac privrede. Nadamo se da će nove mere vlade uticati na pristup kapitalu. Za nas je neprihvatljivo da, kada saberemo naše bilanse, vidimo da banke koje pozajmljuju novac zarađuju 50 odsto više nego što je neto dobit kompanija. To je apsurdno.“\nBankarske kamate na kredite privredi su ogromne, a privrednici muku muče i sa PDV-om i deviznim kursom. Ono što je u Srbiji i u 21. veku jedan od najvećih problema je sporost u davanju građevinskih dozvola.\nNebojša Matić, iz firme Mikroelektronika, koja je poznata po poslovnoj filozofiji „Učinimo stvari jednostavnim“, kaže da to u startu odvraća od pomisli na bilo kakav biznis u Srbiji.\n„Da li neko misli da je normalno čekati dve godine na jedan običan papir. Pa dete se rodi za devet meseci, a za dve godine već je prohodalo i progovorilo. A mi toliko treba da čekamo da bi dobili običnu građevinsku dozvolu. Ljudi u administraciji bi morali da razmisle da li je toliko potrebno za jedno parče papira“, kaže Matić.\nSrbija, koja pretenduje da bude privredni regionalni lider, propustila je da uradi mnogo toga pa je danas po prosečnim platama, regulativi i borbi protiv korupcije u rangu sa Albanijom, koja je pre 20 godina bila na evropskom začelju kada su u pitanju ekonomski parametri.\nKako su problemi ogromni, u Srbiji je privrednicima ostalo još samo da se nadaju da će biti bolje.\nŽejko Sertić, predsednik Privredne komore Srbije, zaključuje da je ovog puta tu i politička volja za reforme.\n„U narednom periodu od tri do pet godina možemo da napravimo ozbiljne iskorake i da postanemo pozitivni lideri. Imamo jedinstvenu priliku da utičemo na formiranje novog poslovnog ambijenta. Ili ćemo je sada iskoristiti, ili ćemo po ko zna koji put upropastiti svoju budućnost.“


Republikanci protiv ekonomije - Slate - Peščanik\nRepublikanci protiv ekonomije\nPredsednika Obamu ne možete sprečiti da pokušava da pruži ruku prijateljstva republikancima – to je u njegovoj prirodi. Tokom govora koji je održao u četvrtak uveče, Obama je pokušao da izvede dva odvojena manevra – podsećajući republikance na podršku koju su davali podsticajnim merama u prošlosti, i prihvatajući da mu se oni protive u dobroj nameri.„Ja shvatam da neki od vas imaju drugačije stavove o tome kako da ojačamo ekonomiju“, rekao je on. „Neki od vas iskreno veruju da je jedino rešenje naših ekonomskih problema da jednostavno ukinemo najveći deo budžetske potrošnje i eliminišemo najveći deo regulative koju je donela vlada.“\nOvo je bio uspešan retorički potez. Bilo je jasno da su se republikanci osećali neprijatno kada ih je predsednik pozivao da se ponašaju razumno i da mu pomognu da pogura ekonomski razvoj. Na osnovu umerenog odgovora Džona Bejnera, predsednika Predstavničkog doma, može se zaključiti da postoje velike šanse da jedan broj republikanaca podrži bar neke aspekte Obaminog plana za podsticanje posrnule ekonomije vrednog 447 milijardi dolara. Ako i ne podrže predložena ulaganja u infrastrukuru, možda će prihvatiti njegove olakšice za poreze i doprinose.\nMeđutim, da li je ono što je Obama rekao zapravo istina? Da li su republikanci stvarno iskreni u svom stavu da je jedini način da se ponovo pokrene ekonomski razvoj i smanji nezaposlenost – smanjenje potrošnje i regulative? Ili je pak u pitanju cinična strategija – što je opšte uverenje republikanaca – sa ciljem da ekonomija ostane što slabija u 2012. godini, u nadi da će tako pobediti Obamu na sledećim izborima\nEvidentno je da je stav koji republikanci trenutno zastupaju ekscentričan sa stanovišta ekonomije. Ako otvorite bilo koji udžbenik ekonomije, naićićete na objašnjenje kako država odgovara na ciklične padove kroz privremenu deficitarnu potrošnju. Po Džonu Mejnardu Kejnsu, podizanje ukupne potražnje povećava rast BDP-a i smanjuje stopu nezaposlenosti. Nasuprot tome, smanjenje budžetske potrošnje tokom perioda usporenog ekonomskog razvoja najčešće samo pogoršava situaciju. Možda postoje okolnosti u kojima privremena potrošnja nije moguća, ili gde smanjenje budžetske potrošnje ne proizvodi tipične efekte redukcije poslovnih aktivnosti i rasta. Međutim, u iscrpnom istraživanju koje je prošle godine sproveo Međunarodni monetarni fond, zaključeno je da „fiskalna konsolidacija“ najčešće ima predvidive posledice: smanjenje BDP-a i povećanje stope nezaposlenosti.\nOva činjenica je opšteprihvaćena od strane ekonomista, uključujući i veliki broj onih koji pripadaju konzervativnoj struji. Mark Zandi, glavni ekonomista kompanije Moody’s Analytics, koji je bio Džon MekKejnov ekonomski savetnik, smatra da je Obamin zakon o stimulisanju privredne aktivnosti, usvojen 2009. godine, sprečio da nezaposlenost poraste za dodatnih dva procenta. On je takođe izjavio da bi predsednikov novi predlog povećao BDP za 2 procenta i smanjio broj nezaposlenih za 1.9 miliona. Ekonomisti raspravljaju o efektu fiskalnog multiplikatora različitih formi državne potrošnje, ali ne i o tome da li ovakva politika donosi rezultate. Jedini ljudi koji tvrde da podsticajne mere u stvari ne podstiču ekonomiju su političari koji pripadaju republikanskoj stranci.\nKonzervativni političari koji odbacuju ekonomski konsenzus mogu se grupisati u tri opšte kategorije: fundamentalisti, cinici, i ovce. Fundamentalisti nastupaju sa ideoloških pozicija i ima ih više vrsta. Oni primitivniji su više naklonjeni Huveru nego Kejnsu, ili, u nekim slučajevima, Bogu nego Huveru. Rik Peri, guverner Teksasa i predsednički kandidat, veruje da je cilj ekonomske krize da nas vrati „biblijskim principima“. Na pitanje koje su mu postavili novinari tokom izborne kampanje o tome kako bi stvarao nova radna mesta da je na mestu predsednika države, Peri je odgovorio: „Tokom predsedničkog madata Perija neće biti podsticajnih mera. Neče se potrošiti sav novac.“ Ovo je dosta dobro sažet neznalački stav pripadnika Pokreta čajanka (Tea Party movement) – da svaka vrsta državne potrošnje uvek čini stvari još gorim na svakom planu.\nOvo ne znači da je svako ko odbacuje Obamine podsticajne mere nužno i neznalica. Ne može se reći da svi libertarijanci i oni koji naginju ka libertarijanizmu nužno veruju da podsticajne mere neće doprineti ekonomskom rastu; oni samo brinu da će ove mere u isto vreme povećati državni aparat, i da se on nikada neće smanjiti. Ali njima ne smeta smanjenje poreza koje je deo podsticajnih mera, a koje smanjuje količinu sredstava koja su na raspolaganju vladi. Na primer, republikanac Pol Rajan, predsednik budžetskog odbora Predstavničkog doma, koji bi da saseče državni aparat,tvrdio je da je podsticajna potrošnja samo prolazno podizanje nivoa šećera u krvi, od koga nema dugoročne ekonomske koristi.\nNasuprot tome, cinici ne nude bilo kakvu vrstu ekonomske analize. Oni jednostavno odbacuju bilo šta što predsednik Obama predloži. Sada već besmrtnim rečima republikanskog senatskog lidera Miča MekKonela: „Najvažnija stvar koju mi želimo da postignemo jeste da Obama bude predsednik samo u jednom mandatu.“ MekKonel, kao i Bejner i lider republikanske većine u Predstavničkom domu Erik Kantor, rado su glasali za zakon o podsticajnim merama koji je Džorž V. Buš predložio 2008. godine, a koji je bio vredan 152 milijarde dolara. Tada su do određene mere osećali odgovornost za ekonomiju. Sada je to Obamin problem. Mit Romni se dovoljno razume u finansije da bi shvatio kako bi smanjenje potrošnje podiglo stopu nezaposlenosti. Ali on takođe zna da je bolje takmičiti se sa Obamom za predsednički mandat ako je stopa nezaposlenosti 9 procenata, nego takmičiti se sa Obamom za predsednički mandat ako je stopa nezaposlenosti 8 procenata.\nRealno gledano, iza ekonomskih stavova najvećeg broja republikanaca ne stoje isključivo ideološki ili politički razlozi, već i imperativ stada – ne skretati sa linije i slušati naredbe svojih vođa. Od ukupnog broja članova Kongresa 2008. godine, 85% je glasalo za Bušov zakon o podsticajnim merama, koji je bio manji po dolarskoj vrednosti, ali u načelu isti kao i Obamin. Smatrati da ovi ljudi imaju stav o tome da li će Obamin plan zapošljavanja biti uspešan ili ne, značilo bi davati im previše na značaju. Jedina radna mesta o kojima oni razmišljaju su njihova sopstvena.\nJacob Weisberg, Slate, 09.09.2011.


Predsednica Ustavnog suda Republike Kosovo, gđa Arta Rama-Hajrizi, je u četvrtak, 1. decembra 2016. godine, primila na uvodni sastanak specijalnu predstavnicu EU i ujedno novu šeficu Kancelarije Evropske unije na Kosovu, gđu Nataliju Apostolovu.\nPredsednica Rama-Hajrizi je poželela uspeh gđi Apostolovoj na novoimenovanoj dužnosti i ocenila kao odličnu dosadašnju saradnju Ustavnog suda sa Kancelarijom EU na Kosovu.\nSastav i funkcija, saradnja sa sličnim institucijama i drugim međunarodnim organizacijama, kao i izazovi sa kojim nastavlja da se suočava Ustavni sud u svom radu, su bile među temama koje su se diskutovale na bilateralnom sastanku.\nTeme razgovora su bila i druga pitanja koja se odnose na funkcionisanje pravosudnog sistema u zemlji, prilikom čega je predsednica Rama-Hajrizi izrazila zahvalnost za kontinuiranu podršku koju je Kancelarija EU pružala Sudu, ali i drugim lokalnim institucijama, u cilju jačanja vladavine prava na Kosovu.\nGđa Apostolova je izrazila volju i spremnost Kancelarije EU da i dalje podržava Ustavni sud i druge institucije u zemlji u implementaciji evropskih standarda pravde.


UNS :: Dosije Politika (2012 - ) :: Politika: Misteriozni vlasnik pred gašenjem / print=true\nNaslovna | Aktuelno | Dosije Politika (2012 - ) | Politika: Misteriozni vlasnik pred gašenjem\nAutor: Anđela Milivojević Izvor: CINS\nPolitika: Misteriozni vlasnik pred gašenjem\n"Udruženje novinara Srbije (UNS) zaprepašćeno je saznanjem da je naš najstariji dnevni list, Politika, krišom i preko noći promenio vlasnika“, pisalo je u saopštenju ovog udruženja nakon što se u julu 2012. saznalo da Politika ima novog suvlasnika.\nNajstariji dnevni list u zemlji je u državnom vlasništvu bio sve do 2001. kada je Nemačka medijska korporacija WAZ postala suvlasnik 50%. Zbog nezadovoljstva poslovanjem u Srbiji WAZ je odlučio da svoj deo proda 29. juna 2012. godine.\nProdaja Politike desila se u prelaznom periodu odlaska sa vlasti Demokratske stranke, a mesec dana pre nego što je formirana nova Vlada na čelu sa Srpskom naprednom strankom.\nTajanstveni novi suvlasnik Politike bio je do tada javnosti nepoznati čovek po imenu Aleksandar Trbović, koji je kupio 50% udela preko firme East Media Group sa sedištem u Moskvi.\nNakon što se saznalo da Politika ima novog suvlasnika, krenule su glasine da je Trbović vlasnik samo na papiru, a da je pravi kupac Politike zapravo biznismen Miroslav Bogićević iz Šapca. Ove navode će kasnije proveravati Komisija za zaštitu konkurencije.\nCentar za istraživačko novinarstvo Srbije (CINS) došao je do podataka iz ruskih registara koji pokazuju da je 14. septembra 2018. pokrenut proces za gašenje East Media Group.\nGašenje firme postavlja pitanje ko će biti novi vlasnik udela koji East Media Group ima u Politici.\nDržava kao drugi suvlasnik Politike takođe se nalazi u nezavidnoj situaciji jer akcionarsko društvo Politika ima blokirane račune zbog duga od skoro 217 miliona dinara od 2016. kada je pokrenut i predstečajni postupak.\nDok institucije ne utvrde ko zaista kontroliše 50% udela u Politici, država ostaje jedini poznati suvlasnik iako su medijski zakoni 2015. predvideli njeno potpuno povlačenje iz medija i privatizaciju što se u slučaju Politike, ali i lista Večernje Novosti još uvek nije desilo.\n„Imajući u vidu način prethodnih prodaja Politike i Večernjih novosti u periodu od 2006. do 2012. godine i učešće različitih aktera u procesima tih prodaja, neophodno je da se pre svega u potpunosti razjasne sve sporne prodaje i privatizacije. Nakon toga, Vlada Srbije će odrediti način prenosa svog dela vlasništva nad ovim novinama“, piše u odgovoru koji je Vlada Srbije poslala CINS-u.\nU dopisu se navodi da se „sa posebnom pažnjom vodi računa o zaštiti imena i očuvanja i Politike i Večernjih novosti“. Dodaje se i da je „reč o novinama koje imaju višedecenijsku tradiciju“.\nNakon što su u javnosti dva biznismena Miroslav Bogićević, vlasnik Farmakoma i Aleksandar Rodić, vlasnik Adria Media grupe koja izdaje dnevne novine Kurir, tvrdili da su oni pravi vlasnici Politike i jedan drugog optuživali za reket, Tužilaštvo za organizovani kriminal (TOK) je u julu 2015. godine pokrenulo postupak zbog sumnje da su izvršena krivična dela zloupotreba položaja odgovornog lica i poreska utaja u slučaju Politike.\nIako je prošlo tri godine od sukoba Bogićevića i Rodića, postupak pred Tužilaštvom je još uvek u predistražnoj fazi, a Tužilaštvo radi i na prikupljanju dokaza putem međunarodne pravne pomoći. Bogićević i Rodić su u toku postupka saslušani u svojstvu građana.\nNeizvesna budućnost vlasništva nad Politikom\nNa adresi gde je danas registrovano preko 200 različitih firmi u Moskvi, dva čoveka iz Srbije osnovala su u januaru 2012. East Media Group, firmu koja će samo šest meseci kasnije, za 4,7 miliona evra kupiti 50% vlasništva u najstarijem dnevnom listu u Srbiji Politici.\nOve novine su do tog trenutka bile u suvlasništvu Nemačke kompanije WAZ koja je u Politiku došla još 2001. godine, a posedovala je i novosadski Dnevnik. U toku 2005. WAZ je pokušao da kupi i list Novosti, ali u tome nisu uspeli jer je 62% akcija na berzi kupio biznismen Milan Beko.\nNezadovoljni zbog poslovne situacije, WAZ je u junu 2012. godine prodao svoj udeo u Politici firmi East Media Group dok je država ostala vlasnik drugih 50% Politike.\nVlasnik firme East Media Group bio je Aleksandar Trbović, a direktor Uroš Stefanović. Obojica su javnosti u Srbiji postali poznati tek nakon kupovine Politike, ali se o njima ni danas ne zna mnogo.\nTrbović i Stefanović su zajedno vodili firmu sve do januara 2015, kada je Stefanović otišao sa mesta direktora.\nStefanovićev odlazak nije prošao glatko jer je između dva poslovna partnera nastao problem oko osnivačkih dokumenata firme – bivši direktor je otišao iz kompanije ali nije predao osnivačka dokumenta vlasniku.\nTrbović nije mogao da upravlja firmom, računima u banci ili da se bavi prodajom zbog čega je bio prinuđen da pred ruskim institucijama u novembru 2015. zatraži nove kopije osnivačkih dokumentata. U tome je uspeo u maju sledeće godine i konačno preuzeo firmu.\nMeđutim, firma godinu dana nije imala aktivnosti jer Trbović nije mogao njom da upravlja zbog čega su poreski organi pokrenuli u januaru 2016. postupak za njeno gašenje.\nOvome se Trbović usprotivio i pokrenuo postupak pred sudom koji je u junu prošle godine odlučio da poništi rešenje o brisanju firme i dodelio Trboviću 30 hiljada rubalja odštete.\nOd maja 2018. firma je ponovo aktivna, pa je tokom leta Trbović dobio mogućnost da njom upravlja bez ovlašćenja.\nKonačno, u septembru je promenio adresu firme. Tada je pokrenut i proces gašenja firme.\nS obzirom na to da ova firma poseduje 50% udela u Politici postoji nekoliko opcija šta će se sa tim udelom desiti.\n„U postupku likvidacije, neki likvidacioni ostatak će pripasti osnivačima, znači sadašnjem vlasniku. To je samo ako iz tih 50% ne moraju da se namiruju poverioci”, objašnjava za CINS Branko Pavlović, advokat iz Beograda, i dodaje da ako ruska firma ima dugove, udeo koji poseduje u Politici biće prodat trećem licu kako bi se namirila dugovanja.\nTakođe postoji mogućnost da je 50% udela u Politici već prodato nekoj trećoj strani objašnjava Pavlović, iako ti podaci trenutno nisu upisani u Agenciju za privredne registre gde i dalje kao suvlasnik stoji ruska firma.\n„Veća je verovatnoća da je tih 50% on (Trbović) već negde uneo kao osnivački kapital u drugu firmu”, kaže Pavlović.\nPostupci Komisije za zaštitu konkurencije bez epiloga\n„To je toliko netransparentno i nefer bilo prema našoj državi da ja nemam reči”, ocenio je, nedugo nakon prodaje udela Politike, Aleksandar Vučić, tada prvi potpredsednik Vlade.\nTokom 2012. Vučić je tvrdio da je „kompletan mozaik sklopljen” i ukazao da iza ruske firme zapravo stoji biznismen iz Šapca Miroslav Bogićević.\nBogićević je međutim te navode demantovao, uz reči da njega pominju kao novog vlasnika Politike možda zato što je „lep i pametan”.\nZbog velikog interesovanja javnosti Komisija za zaštitu konkurencije je 18. jula 2012. saopštila da East Media Group, u skladu sa Zakonom o zaštiti konkurencije, ima obavezu da prijavi da je preuzela 50% udela u Politici. Iako je za to imala 15 dana, ruska firma nije podnela prijavu u predviđenom roku.\nProdaja Politike nije smela da se obavi bez dozvole Komisije za zaštitu konkurencije koja je trebalo da proveri ko i pod kojim uslovima kupuje Politiku i da li se tom prodajom remeti fer tržišna utakmica.\nKomisija je tokom 2012. bila u kontaktu sa Urošem Stefanovićem, u tom trenutku direktorom East Media Group, ali postupak po službenoj dužnosti nije pokrenut sve do 2014.\nOstaje nejasno zbog čega je Komisija čekala toliko dugo, a na molbu CINS-a za intervju nadležni iz Komisije nisu pristali.\nPred kontrolom Komisije 2014. našao se Koncern Farmakom iz Šapca u vlasništvu biznismena Miroslava Bogićevića.\nKomisija je tada obrazložila da postoje nezvanični podaci da su vlasnik i direktor ruske firme povezani sa Farmakomom i Bogićevićem i da proveravaju da li je došlo do kršenja zakona.\nPostupak je brzo zaustavljen jer je Farmakom otišao u stečaj u septembru 2014, a Bogićević uhapšen dva meseca kasnije zbog sumnje da je oštetio „Privrednu banku Beograd” kod koje se zaduživao.\nKomisija je zato odlučila da pokrene novi postupak - direktno protiv ruske firme pa su u novembru 2014. doneta dva zaključka.\nPrvim je konstatovano da je direktor ruske firme Uroš Stefanović zaposlen u predstavništvu koje Farmakom ima u Moskvi, a da je Aleksandar Trbović, vlasnik firme iz Moskve, rođak Miroslava Bogićevića, vlasnika Farmakoma.\nTakođe, predsednik skupštine Politike, koga prema ugovoru o prodaji postavlja kupac, postao je Mita Katić, predstavnik Farmakoma.\nDrugim rešenjem Komisija je izrekla privremenu meru ruskoj firmi kako ne bi mogla da proda 50% udela koji ima u Politici dok se ne utvrdi da li je koncentracija sprovedena bez odobrenja Komisije što bi moglo da dovede do nenadoknadive štete za sve učesnike na tržištu u Srbiji.\nNekoliko meseci kasnije, u januaru 2015. Komisija je naredila firmi iz Moskve da u roku od osam dana dostavi dokumentaciju kako bi mogao da se nastavi postupak provere pravog vlasništva.\nNi ovu obavezu East Media Group nije ispunila zbog čega joj je krajem marta 2015. izrečena novčana kazna od 143.500 evra.\nTada je doneto i rešenje da se postupak protiv East Media Group obustavlja uz obrazloženje da zapravo postoji problem sa ugovorom o prodaji Politike iz 2012. i da treba prvo utvrditi da li je on punovažan.\nU saopštenju piše da je na osnovu prikupljenih dokaza i izjava svedoka, Komisija došla do saznanja koja upućuju na mogućnost da, prilikom prodaje 50% udela Politike, WAZ nije postupio u skladu sa osnivačkim aktom.\n„Naime, prikupljeni dokazi i izjave svedoka, upućuju na osnovanu pretpostavku da ponuda za otkup udela (pravo preče kupovine), nije dostavljena drugom članu društva, koji je u većinskom vlasništvu Republike Srbije, na način i pod uslovima predviđenim aktima društva”, konstatuje Komisija.\nS obzirom na moguću štetu po imovinska prava i interese Republike Srbije, Komisija je odlučila da u aprilu 2015. slučaj pošalje Državnom pravobranilaštvu „radi ispitivanja punovažnosti predmetnog ugovora i odlučivanja o eventualnom pokretanju spora”.\nMeđutim, Državno pravobranilaštvo je na to odgovorilo da je Politika pravno lice zbog čega Pravobranilaštvo, koje zastupa državne institucije, nije njen pravni zastupnik. O mogućnosti podnošenja tužbe tim povodom je obavešten Generalni sekretarijat Vlade Srbije.\nKontradiktorni odgovori Komisije i Pravobranilaštva\nKomisija za zaštitu konkurencije je nakon prodaje 50% udela inicirala i pokretanje postupka sa Državnim pravobranilaštvom.\nObe institucije su 2016. prekinule aktivnosti koje se tiču Politike, a CINS-u su poslale delimično kontradiktorne odgovore oko toga šta se tačno danas dešava u ovom slučaju.\nČlanovi Komisije nisu pristali na razgovor sa novinarima CINS-a, a u pisanom odgovoru naveli su da ne mogu da komentarišu slučaj Politike dok Državno pravobranilaštvo ne reši „prethodno pitanje” odnosno dok se ne utvrdi „moguća ništavnost kupoprodajnog ugovora” kojim je Politika prodata firmi East Media Group.\nMeđutim, Državno pravobranilaštvo je u odgovoru CINS-u negiralo navode Komisije i odgovorilo da trenutno ne vode postupak koji se tiče Politike.\nPrema podacima koje je Državno pravobranilaštvo dostavilo CINS-u, početkom novembra 2016. godine njima se obratila Komisija za zaštitu konkurencije sa molbom za pomoć oko naplate kazne od 143.500 evra koju je Komisija izrekla godinu i po dana ranije ruskoj firmi zbog nedostavljanja dokumentacije u postupku koji je pokrenut pred tom institucijom.\nNa tu inicijativu Državno pravobranilaštvo je odgovorilo da nemaju obezbeđena budžetska sredstva kako bi angažovali advokatsku kancelariju iz Rusije koja bi mogla da se pozabavi prinudnom naplatom, te da Komisija može podneti tužbu sudu.\nPočetkom decembra 2016. godine Pravobranilaštvo je dobilo dopis Komisije u kojem se navodi da je ruska firma obrisana iz registra i da nema potrebe preduzimati bilo kakve radnje.\nMeđutim, Trbović je pokrenuo postupak pred sudom koji je u junu 2017. poništio rešenje o brisanju firme.\nOvoj priči doprineo je Chris Benevento, istraživač „Investigative dashboard”.


Fokus na Fokus Archives - Page 2 of 3 - Rekonstrukcija Ženski fond\nRekonstrukcija Ženski fond vam u okviru programa podrške Specijalni fokus predstavlja interaktivnu predstavu “Ženidba Dušanova”, koja je tokom 2018. godine nastala u produkciji Hop.La! Reč je o inovativnom pristupu obrade školske lektire i propuštanju školskih sadržaja kroz kritičke optike o tadašnjem i sadašnjem društvu.\nRekonstrukcija Ženski fond vam u okviru programa podrške Specijalni fokus predstavlja zbornik “Rat iz dečje perspektive” koji su uredile Pobunjene čitateljke.\nRekonstrukcija Ženski fond vam predstavlja projekat KundK (Knjiga & kritika), koji smo tokom 2017. i 2018. godine podržale kroz program Specijalni fokus.\nFOTO: Teodora Ostojić, 3. mart 2017\nRekonstrukcija Ženski fond vam u okviru programa podrške Specijalni fokus predstavlja Feministički fanzin, koji je tokom 2017. godine nastao u produkciji neformalne grupe aktivistkinja. Ovaj projekat je za cilj imao informisanje, razmjenu, podsticaj na akciju te vidljivost feminističkog pokreta.\nRekonstrukcija Ženski fond vam predstavlja Dnevnik o biljkama, projekat grupe ARTTERROR, koji smo tokom 2016. godine podržale kroz program Specijalni fokus.\nRekonstrukcija Ženski fond vam u okviru programa podrške Specijalni fokus predstavlja predstavu “Epske igrice”, koja je tokom 2017. godine nastala u produkciji Hop.La! Reč je o inovativnom pristupu obrade školske lektire i propuštanju školskih sadržaja kroz kritičke optike o tadašnjem i sadašnjem društvu.\nRekonstrukcija Ženski fond vam u okviru programa podrške Specijalni fokus predstavlja knjigu koju su uredile Jelena Anđelovska i Vitomirka Vita Trebovac , u kojoj na temu migracije piše preko 50 pesnikinja sa područija bivše Jugoslavije.\nFokus na Fokus: LICEULICE protiv femicida\nRekonstrukcija Ženski fond vam predstavlja specijalan broj uličnog magazina LICEULICE, koji smo tokom 2017. godine podržale kroz program Specijalni fokus. LICEULICE broj 36. je adresiralo temu femicida i drugih oblasti rodno zasnovanog nasilja i diskriminacije, nedostatka sistemskog odgovora države i nadležnih organa na sve češće slučajeve u kojima ni višestruke prijave od strane ugroženih žena nisu pomogle da se ispravno procene bezbednosni rizici i potrebu za intervencijom institucija.\nRekonstrukcija Ženski fond vam u okviru programa podrške Specijalni fokus predstavlja film autorke Line Vušković u režiji Milana Nikolića. U dokumentarnom filmu “Žanka” reč je data Žanki Stojanović, majci Nebojše Stojanovića, jednog od 16 žrtvovanih u NATO bombardovanju zgrade RTS u aprilu 1999.\nPrvi ženski sud na teritoriji Evrope, održan je u Sarajevu, od 7. do 10. maja 2015. godine, u organizaciji 10 ženskih grupa sa prostora bivše Jugoslavije.


Početak pregovora u junu?\n11 decembar, 2012\nMinistri spoljnih poslova EU su sinoć konačno otvorili vrata Srbiji prema početku pregovora o pridruženju.\nUkoliko narednog proljeća Evropska komisija zaključi da se odnosi izmedju Beograda i Prištine razvijaju u pozitivnom smjeru, Evropski savjet će naložiti izradu okvira budućih pregovora što bi, vjeruje se, trebalo stvoriti uslove da juna naredne godine Savjet donese odluku o datumu njihovog početka.\nU najkraćem, ključ za početak pregovora o prijemu Srbije u EU je u normalizaciji odnosa sa Kosovom, što je u skladu sa stavovima Evropskog savjeta iz decembra prošle godine. Uspješan početak zajedničkog upravljanja prelazima je, sasvim sigurno, otvorio prostor da većina evropskih ministara ubijedi skeptične, Njemačku, Holandiju i Veliku Britaniju, da Beograd namjerava da nastavi putem stabilnih dobrosusjedskih odnosa sa Prištinom. U Evropskoj komisiji su posebno zadovoljni ministarskom odlukom, najavljujući slijed narednih poteza, medju kojima je prvi- njihov izvještaj o konkretnim rezultatima dijaloga dvije strane:\n"Ako se Savjet pozitivno izjasni o našem izvještaju, tada će od Komisije tražiti da pripremi nacrt okvira pregovora, kao i da Komisija započne sa analizom situacije na terenu, posebno u svjetlu budućih pregovora o vladavini prava, borbi protiv komrupcije i organizovanog kriminala", rekao je evropski komesar Štefan File.\nU Komisiji vjeruju da bi proces priprema mogao biti okončan do juna naredne godine, što bi junskom sastanku Evropskog vijeća dalo mogućnost da donese odluku o početku pregovora sa Srbijom.\n"Ne bih pravio prognoze da li će pregovori početi juna naredne godine, jer je mnogo toga što se još može dogoditi, ali vjerujem da postoje dobre šanse za to, veoma dobre šanse, ustvari, mnogo bolje nego što su bile dugo vremena", poručio je švedski šef diplomatije Karl Bilt.\nOdluka evropskih ministara podsjeća da, kada i ako započnu pregovori, ta konačna faza integracije Srbije u evropske strukture, prva od tema će biti vladavina prava, unverzalna boljka zapadno-balkanskog regiona, na koju su posebno osjetljive članice Unije, posebno u dijelu efikasne borbe protiv korupcije i organizovanog kriminala.\nU svakom slučaju, sada je jasno i konkretno postavljen vremenski okvir otpočinjanja nove faze odnosa EU i Srbije, uslovljen, kako se naglašava, održivim napretkom u odnosima Begrada i Prištine. Ukoliko se na proljeće procjeni da se Srbija kreće pozitivnim smjerom u normalizaciji odnosa sa Kosovom, može računati da će juna mjeseca naredne godine dobiti i datum za početak pregovora koji, tehnički, mogu započeti već narednog dana po donošenju odluke.\nNeizvesna preporuka ministara EU\nVučić: Sledeće godine svetlo na kraju tunela\nFile pozdravlja "hrabrost Beograda"


Energoinvest odgovorio na navode Vlade KS - Bosna Global\nPočetna Biznis Energoinvest odgovorio na navode Vlade KS\nNakon jučerašnje pres-konferencije Vlade Kantona Sarajevo, kompanija Energoinvest dostavila je odgovor na nekoliko tema u kojima je pomenuta.\nVezano za pitanje o cijeni gasa koju Energoinvest ima na ulazu u BiH i plaća Gazpromu do distributera Sarajevogasu, ističu da Energoinvest ima troškove i plaća troškove carinjenja i špedicije, PDV-a, bankarskih garancija, operatora transportnog sistema Gaspromet Pale, operatora transportnog sistema Sarajevogas Istočno Sarajevo, te troškove operatora transportnog sistema BH Gas Sarajevo.\nŠto se tiče naknade Energoinvesta navode da se ona sastoji iz naknade troškova kursnih razlika, troškova rada učesnika u poslovima gasa i marže Energoinvesta.\nNaglašavaju da su navedene stavke pod kontrolom Nadzornog odbora i Vlade FBiH i radi se o iznosima koji su više od tri puta manji od onih koje je u predhodnom periodu zaračunavao BH Gas, te da navedeni iznosi mogu biti dostupni na planiranom sastanku Federalne i Kantonalne Vlade, uz povjerenje da Vlada KS na isti način brine i o troškovima i maržama Sarajevogasa i Toplana, koje su višestruko veće od onih koje obračunava Energoinvest.\nIz Energoinvesta dodaju da treba znati da je ukupno povećanje cijene gasa od strane Gazproma od početka 2021. iznosilo više od 86 posto a da je zahvaljujući poslovnim odlukama Energoinvesta, prelaskom na Turski tok i smanjenjem marži koje je ranije obračunavao BH Gas, tako veliko povećanje u najvećoj mjeri kompenzirano, te da je povećanje u novembru i decembru 2021. od 23,5 posto i u januaru 2022. od 11 posto bila neminovnost jer su sve prethodne rezerve utrošene.\nKada je u pitanju stabilnost snabdijevanja gasom i naručene količine, Energoinvest potvrđuje da su sa Gaspromom ugovorene potrebne količine gasa, procijenjene na bazi prosječne mjesečne potrošnje na bazi potreba iskazanih od potrošača. Prenaglašavanje ekstremnih situacija se prevazilazi uobičajenim tehničkim rješenjima i saradnjom učesnika u gasnom postupku.\nTvrde da je naručivanje dodatnih količina moguće, ali je potrebno znati da je cijena takvog gasa četiri do pet puta skuplja, te je rješenje tim modelom mnogo manje racionalno od tehničke optimizacije koja se za kratke periode uobičajeno primjenjuje.\n– Nažalost iskazivanje spremnosti za naručivanje dodatnih količina po većim cijenama se pokazalo već praznim obećanjima, jer Sarajevogas odbija i danas da plati račun za takve dodatne količine kada je iste trebalo naručiti zbog kvara u Bugarskoj u novembru 2021. i za koje su se načelno saglasili da će ih platiti po bilo kojoj cijeni – saopćeno je iz Energoinvesta.


Kako je propao pokušaj puča u DNS-u - Istinito.com - Ne budi ovca!\nPočetna > Aktuelno > Kako je propao pokušaj puča u DNS-u\n22. Novembra 2018. 22. Novembra 2018. Istinito3447Leave a Comment on Kako je propao pokušaj puča u DNS-u\nNedeljko Čubrilović i Spomenka Stevanović, u namjeri da izvrše puč u stranci i preuzmu DNS od Marka Pavića, mjesecima su obmanjivali članstvo i javnost Republike Srpske, što i dalje čine, iako su isključeni iz stranke, tvrde u DNS-u.\nDobro upućen sagovornik iz vrha DNS-a otkriva nam da se sve odvijalo po unaprijed utvrđenom scenariju koji je smišljen nekoliko mjeseci prije izbora, kada su Čubrilović i Stevanovićeva postali svjesni da gube korak sa mlađim, kvalitetnijim i sposobnijim kadrovima.\n– Da bi zadržali svoje dominantne pozicije u DNS-u i zaštitili monopol koji imaju u milionskim političko-finansijskim kombinacijama, Čubrilović i Stevanović krenuli su u izdaju i puč, laži i obmanjivanje članstva DNS-a. Obmanuli su i Milorada Dodika da bi dobili njegovu naklonost, što su djelimično i uspjeli, jer SNSD-u ne odgovara snažan i jedinstven DNS, navodi izvor Istinito.\nDodaje da je Dodik “prihvatio poklon koji su mu izdajnici DNS-a servirali na tacni”, ali je i on na kraju shvatio da su ga prevarili.\nTvrdi da se završni čin krize u DNS-u nije poklopio sa njihovim scenarijem, jer nisu uspjeli da odnesu prevlast u DNS-u, i njihovo isključenje iz stranke bilo je zadovoljenje pravde za sve čestite i vrijedne članove DNS-a koji su doprinijeli da DNS na proteklim izborima osvoji blizu 100.000 glasova.\nNaš sagovornik objašnjava koje su sve laži, obmane i zamjene teza izašle iz kuhinje Spomenke Stevanović i Nedeljka Čubrilovića u proteklih nekoliko mjeseci:\n– Priča o navodnoj tajkunizaciji DNS-a je klasična zamjena teza u cilju obmanjivanja članstva i građana. Najveći tajkuni u DNS-u upravo su Nedeljko Čubrilović i Spomenka Stevanović i njihovo bogatstvo mjeri se milionima maraka. Njima smeta Milan Radović, koji je nesporno finansijski veoma moćan čovjek, ali on je svoj kapital stekao u realnom sektoru kao suvlasnik jedne od najvećih banaka u BiH, dok su se oni obogatili od politike. A svi znaju na koji način se stiče bogatstvo u politici, kaže izvor u vrhu DNS.\n– Nametanje priče da Čubrilović i Stevanović kao osnivači stranke pokušavaju da sačuvaju izvorni DNS-a od bahatih pridošlica je još jedna zamjena teza, jer su upravo njih dvoje u posljednjih nekoliko godina na javne funkcije postavljali svoje ljude koji su tek pristigli u DNS. Najbolji primjer je pomoćnik ministra poljoprivrede, šumarstva i vodoprivrede Čedomir Stojanović, koji je prvo zasjeo na funkciju, pa tek onda se učlanio u DNS. Preko njega su Čubrilović, Stevanović i njihov potrčko iz Bijeljine Milan Dakić, zgrnuli milione od poslova u vodoprivredi. Istog tog Stojanovića sada su u dogovoru sa SNSD-om postavili za v.d. direktora Rudnika i termoelektrane Ugljevik, nakon što je nezakonito smijenjen Đorđe Popović, dugogodišnji član DNS-a, kaže naš sagovornik u svojoj analizi odnosa unutar DNS-a.\n– Najveća laž od svih koje su izmislili Čubrilović i Stevanović jeste priča da pojedini članovi DNS-a nisu radili za zajedničke kandidate Milorada Dodika i Željku Cvijanović. Pri tome su kao “mangupi” označeni upravo oni koji najviše smetaju Stevanovićevoj i Čubriloviću, oni koji su brojem glasova na izborima pokazali da su bolji i sposobniji od njih. Situacija na terenu je upravo drugačija, tvrdi naš izvor.\n– Ako se pažljivo analiziraju rezultati izbora u pojedinim izbornim jedinicama, opštinama i gradovima, dolazi se do zanimljivih zaključaka. Na primjer, u Bijeljini, gdje je Čubrilovićev pulen Milan Dakić apsolutni gospodar izbora, Željka Cvijanović je imala 5.000 glasova manje nego koalicija SNSD-DNS-SP kada su u pitanju liste za NSRS. Uostalom, bez glasova DNS-a ni Željka Cvijanović ni Milorad Dodik ne bi pobijedili na ovim izborima. Pa, nisu valjda za njih glasali članovi SDS-a, PDP-a, NDP-a ili neko drugi!? – pita se naš sagovornik i dodaje:\n– Javno tumačenje statuta DNS-a od strane Spomenke Stevanović, Borana Bosančića i još nekih Čubrilovićevih poslušnika puno je neistina, a mediji koje SNSD drži pod kontrolom forsiraju takve vijesti, i to uz iskrivljivanje činjenica. Ako je njima toliko stalo do statuta, prava i DNS-a, zašto su mimo odluke kluba poslanika DNS-a u NSRS predložili Čubrilovića za predsjednika NSRS. Time su pokazali koliko im je stalo do DNS-a, a koliko do ličnih interesa.\nKao primjer navodi izjave pojedinaca iz raspuštenog banjalučkog odbora DNS-a.\n– Nemaju oni šta da prihvataju ili ne prihvataju odluku o njihovom raspuštanju. To je isključivo pravo Predsjedništva i Glavnog odbora stranke. Što se tiče DNS-a, u Banjaluci kao rukovodstvo sada postoji samo povjereništvo koje treba da formira novi gradski odbor, objašnjava izvor Istinito i dodaje:\n– Tumačenje Spomenke Stevanović da Pavić vodi DNS ka opoziciji, je još jedan nespretan spin. To je poslednji pokušaj obmane članstva, s ciljem da se većina opredijeli za nju i Čubrilovića. To je na neki način i ucjena, jer računaju da mogu da ucjene članove DNS-a njihovim radnim mjestima ili funkcijama i pozicijama na kojima se nalaze.\nPodsjeća da je predsjednik DNS-a javno rekao da će nastaviti razgovore sa SNSD-om o učešću o vlasti i da će organi DNS-a nakon toga odlučiti da li će DNS biti dio vlasti ili opozicije.\n– To zavisi od stava SNSD-a, a ne od želja Nedeljka Čubrilovića, Spomenke Stevanović i drugih koji više nisu članovi DNS-a. Na kraju, ukoliko DNS i ode u opoziciju, nastaviće da postoji i bori se za ostvarenje svojih programskih ciljeva, dok će oni zauvijek ostati upamćeni kao izdajnici, zaključuje naš sagovornik iz vrha DNS.\nTagged dns istinito nedeljko cubrilovic puč spoemnka stevanović\nPavić: DNS poštuje koalicioni dogovor, nije razgovarano o ministarstvima\nMektić nakon sjednice Savjeta ministara: Dodik traži da svako sebi puca u glavu


Lavrov poručio Zapadu: Prestanite da diktirate svima svoju volju - Sputnjik Srbija\n15:36 18 Septembar 2020\nLavrov poručio Zapadu: Prestanite da diktirate svima svoju volju\n11:50 27.11.2019 (osveženo 12:15 27.11.2019) Preuzmite kraći link\nZapadne zemlje treba da se odreknu navika iz prošlih vekova, kada su mogli da diktiraju svoju volju drugim zemljama, rekao je ministar spoljnih poslova Rusije Sergej Lavrov.\n„Najbolji način za okončanje ove nenormalne situacije jeste da se odreknu imperijalističkih manira, navika iz prošlog veka — navika da svima diktiraju svoju volju i sude svemu i svačemu“, ocenio je Lavrov odgovarajući na pitanje koji je najbolji način za rešavanje problema sa sankcijama koje su zapadne zemlje nametnule Rusiji.\nPrema njegovim rečima, Vašington direktno odgovara države Centralne Azije od razvoja odnosa sa Moskvom.\n„SAD odavno sarađuju sa zemljama Centralne Azije. Mi znamo da oni direktno odgovaraju zemlje Centralne Azije, bez obzira na to što su među njima većinom naši vojno-politički saveznici, od daljeg razvoja odnosa sa Rusijom. Mi to nikad ne radimo“, naglasio je ruski ministar.\nOn je takođe dodao da će Moskva učiniti sve što je u njenoj moći kako bi pomogla u prevazilaženju krize u Ukrajini na osnovu potpune primene sporazuma iz Minska.\nPrema rečima ruskog ministra, Moskva ne odobrava akcije vanregionalnih aktera koji pokušavaju da utiču na spoljnopolitički pravac država u regionu onako kako njima odgovara i koji nameću narodima modele razvoja i ponašanja.\n„Do čega može dovesti takva politika, može se videti na tužnom primeru Ukrajine. Ta zemlja, koju su primorali da napravi lažni izbor između Rusije i Evrope, postala je žrtva državnog udara koji je isprovociran spolja, dospela je pod spoljnu kontrolu za vreme prethodnog režima i na kraju je bačena daleko unazad i izgubila je moćnu industrijsku bazu“, objasnio je Lavrov.\nKako je naglasio, treba još da se reši konflikt u Donbasu i da se prevaziđe najdublji raskol u ukrajinskom društvu.


Vranje bez novozaraženih koronavirusom | VOM\nJugetovom ubici trideset godina zatvora\nPočinje isplata naknade nezaposlenim licima\nNaslovna Vesti COVID -19 Vranje bez novozaraženih koronavirusom\nčetvrtak, 28. maja 2020 : 21:31\nOd 36 uzoraka koji su juče poslati na ispitivanje u kovid laboratorije u Nišu i Beogradu, 34 lica su sa negativanim rezultatatom, tako da na teritoriji Vranja, posle dužeg vremena, nema novozaraženih koronavirusom. Ponovljeni rezultati pokazuju i da dve osobe imaju i drugi pozitivan test na Covid 19.\nOd ukupnog broja onih koji imaju negativan test, 14 lica su otpuštena i nalaze se u kućnoj izolaciji.\nTestiranje zaposlenih u filijali Fonda PIO, pošto je kod četiri radnika potvrđen virus, pokazalo je da drugi zaposleni nisu zaraženi. Ista je situacija i u nacionalnoj službi za zapošljavanj, gde je samo kod jedne osobe potvrđen virus.\nPrethodni tekstDokumentarni program posvećen stradalim artiljercima u Reljanu\nSledeći tekstProdajem automobil: Plin atest\nDa li ćete primiti vakcinu?\nDa, ali neću žuriti\nNe, jer ne verujem u COVID-19\nNe, jer vakcine nisu dovoljno ispitane\nJoš nisam odlučio-la\nImunizacija na šest punktova u Vranju\nDatum izmene: ponedeljak, 18. januara 2021 : 17:34\nMasovna imunizacija na teritoriji grada Vranja vršiće se na šest punktova, potvrdio je za VOM gradonačelnik Vranja dr Slobodan Milenković. Četiri punkta će biti u...\nDatum izmene: sreda, 20. januara 2021 : 08:52\nDatum izmene: subota, 16. januara 2021 : 15:40\nDatum izmene: utorak, 19. januara 2021 : 10:04\nDatum izmene: utorak, 19. januara 2021 : 11:55


Poslednje istraživanje pokazuje da štucanje pomaže bebama da regulišu disanje i da ima presudu ulogu u njihovom razvoju.\nIstraživači sa Londonskog univerzitetskog koledža (UCL) koji su sproveli ovo istraživanje pratili su 13 novorođenčadi i otkrili da štucanje pokreće talas moždanih signala koji bi mogli pomoći njihovom razvoju. Lorenco >> Pročitaj celu vest na sajtu Radio 021 << Fabrici, jedan od autora ovog istraživanja, rekao je da bi ta aktivnost mozga mogla da pomogne bebama da nauče da kontrolišu mišiće disanja što na kraju rezultuje samostalnom kontrolom disanja.\nIstraživači podsećaju da fetusi i novorođenčad često štucaju. Ova pojava primetna je već u devetoj sedmici trudnoće, a novorođena deca svakog dana štucaju oko 15 minuta.\nNovorođenčad koja su bila uključena u ovo istraživanje imala su elektrode postavljene na glavu i senzore na torzu. Rezultati istraživanja pokazali su da su kontrakcije u bebinoj dijafragmi stvorile tri moždana talasa, a veruju da putem trećeg talasa deca mogu povezati štucanje s fizičkom kontrakcijom koju osećaju.\nKimberli Vajthed koja je vodila ovo istraživanje rekla je za CNN da nije poznato da li štucanje ima prednosti i za odrasle ljude.


SVAKI ČETVRTI GRAĐANIN SRBIJE NA SEDATIVIMA\nSVAKI ČETVRTI GRAĐANIN SRBIJE NA SEDATIVIMA\nIzvor: Radio slobodna Evropa,Lokalne novine | Obrenovac, 11.02.2020.\nČak 15 odsto studentske populacije\nSvaka četvrta ili peta osoba, odnosno između 20 i 25 odsto populacije Srbije, povremeno ili svakodnevno uzima neki od preparata benzodiazepina, odnosno sedativa, podatak je Medicinskog fakulteta Univerziteta u Beogradu.\nPoređenja radi, u zemljama severne Evrope, taj procenat je ispod 10 odsto, ukazao je u razgovoru za Radio slobodna Evropa (RSE) klinički farmakolog tog fakulteta, docent dr Janko Samardžić.\n"Možemo govoriti o velikoj primeni i o zloupotrebi", ističe doktor dr Samardžić.\nNa lekove za smirenje građani Srbije su u 2018. godini potrošili gotovo 18 miliona evra, podatak je Agencije za lekove i medicinska sredstva Srbije (ALIMS), dok je Republički fond za zdravstveno osiguranje (RFZO) u istom periodu zabeležio da je izdato gotovo 5,5 miliona kutija lekova iz te grupe.\nTo su i poslednji dostupni podaci o potrošnji ovih lekova, s obzirom da se oni za 2019. godinu i dalje obrađuju.\nSedative koristi svaki sedmi student\nPrema rečima doktora Samardžića, posebno zabrinjava podatak (Medicinskog fakulteta) da više od 15 odsto studentske populacije povremeno ili kontinuirano koristi sedative. On ukazuje da su mladi i najosetljivija populacija korisnika ovih lekova i da je potrebno dosta rada sa njima.\n"Tu imamo i problem politoksikomanije, dakle istovremene primene i kombinovanja više različitih lekova i sa alkoholom. Tu su rizici i posledice dugoročne i mlade osobe su populacija na kojoj treba najviše raditi", upozorava dr Samardžić za RSE.\nIstovremeno, stariji građani su grupa koja procentualno najviše koristi sedative.\n"To je problematično sa više aspekata. Dakle, to nisu lekovi izbora koji bi se koristili u starijoj populaciji. Oni nepovoljno utiču na proces učenja i pamćenja, a mogu čak da utiču na razvoj i pogoršanje demencije. U više studija je dokazana i udruženost primene ovih lekova sa povećanim traumatizmom kod starijih osoba, dakle sa pojavom povreda i preloma u kućnim uslovima", rekao je Samardžić.\nNeophodna bolja kontrola propisivanja sedativa\nOd 2011. godine lekove za smirenje je u Srbiji moguće kupiti samo na recept, a izabrani lekar može da propiše ove lekove najduže za do tri meseca lečenja u toku jedne godine. Za nastavak terapije neophodno je mišljenje stručnjaka, odnosno psihijatra, neuropsihijatra ili neurologa.\nIpak, uprkos brojnim ograničenjima, građani uspevaju da dođu do tih lekova, te je, kako ističe direktorka beogradske klinike za psihijatrijske bolesti "Laza Lazarević" Ivana Stašević Karličić, neophodna bolja kontrola prometa sedativa.\nOna apeluje da se lekovi za smirenje nikako ne izdaju iz apoteka na "traženje" pacijenta, odnosno bez recepta lekara - što je praksa kojom pacijenti često uspeju da dođu do leka u apoteci - ali istovremeno upozorava i da je potrebno izvršiti i kontrolu propisivanja tih lekova od strane izabranih lekara.\n"Koliko lekari zloupotrebljavaju taj jednokratni efekat anksiolize (sedacije, dod. aut.) ovih lekova i da li je to njihov način da na neki neracionalan način smanje broj ljudi koji se žale na neke tegobe", rekla je Stašević Karličić dodajući da su, prema podacima koje ima, najmanje ovih lekova prepisali oni u čiju oblast najpre spadaju - psihijatri.\nDirektorka klinike "Laza Lazarević" upozorava na brz pad tolerancije na lekove iz ove grupe, odnosno na lako stvaranje zavisnosti, te na apstinencijalni sindrom koji potencijalno može da ugrozi i zdravlje i život korisnika koji ih zloupotrebi.\nUzroci visoke potrošnje sedativa, prema rečima dr Janka Samardžića, leže u nepovoljnoj društvenoj klimi, za koju kaže da i dalje dominira i u Srbiji i na prostoru bivše Jugoslavije.\n"Takva situacija posebno pogađa one zemlje koje su prošle bolnu tranziciju, koje su imale ratne sukobe u prethodnim decenijama. Sličan trend potrošnje (kao u Srbiji, dod. aut.) ovih lekova je u Crnoj Gori, dok je recimo potrošnja i potencijal zloupotrebe još veći u susednoj Hrvatskoj", kaže za RSE klinički farmakolog Medicinskog fakulteta u Beogradu.\n"Osim nepovoljne društvene klime, govorimo i o nedovoljnom prepoznavanju, čak nekada i negiranju zloupotrebe sedativa. To produbljuje problem i povećava rizik od brojnih posledica, jer govorimo o grupi lekova koja može da ima ozbiljne neželjene efekte", upozorava doktor Samardžić.


Kompanija LG Electronics (LG) predstavila je u Seulu novu globalnu liniju televizora za 2018. godinu sa nizom novih OLED i SUPER UHD modela.\nKompanija je predstavila televizore inovativnih karakteristika sa ekskluzivnom ThinQ® tehnologijom veštačke inteligencije (AI) i naprednim α (Alpha) 9 inteligentnim procesorom, uz pomoć kojih će kompanija dodatno učvrstiti lidersku poziciju na rastućem svetskom tržištu. Prognozira se da će se ove godine prodati 2,5 miliona proizvoda u poređenju sa 1,6 miliona prodatih tokom 2017. godine.\nUz pomoć integrisanih funkcija veštačke inteligencije, korisnici LG televizora mogu izdavati glasovne komande putem daljinskog upravljača i koristiti izuzetno praktične funkcije napredne tehnologije glasovnog asistenta. Funkcija obrade prirodnog jezika (NLP) omogućava inteligentnu glasovnu kontrolu i komunikaciju koja se zasniva na ekskluzivnoj LG Deep ThinQ® platformi. Televizori kompanije LG sa ThinQ® tehnologijom veštačke inteligencije podržavaju usluge bazirane na elektronskom vodiču programa (EPG) za pružanje informacija u realnom vremenu i pretragu kanala koji nude željeni sadržaj. LG ThinQ® integrisan u najnoviju liniju pametnih televizora kompanije nudi poboljšano interaktivno iskustvo. Televizori koji sadrže ovu platformu mogu funkcionisati i kao čvorišta pametnog doma, te pristupati drugim pametnim uređajima kao što su robotski usisivači, klima uređaji i prečišćavači vazduha, pametni zvučnici i mnogi drugi uređaji koji se povezuju na televizor putem bežične mreže ili Bluetooth-a*.\nLG televizori sa OLED i SUPER UHD tehnologijom za 2018. godinu poseduju Cinema HDR funkciju koja obećava bioskopsko iskustvo kod kuće. Dodatno, svi modeli imaju podršku za Advanced HDR od Technicolor-a, što je u skladu sa reputacijom kompanije LG da podržava glavne HDR formate, počev od Dolbi Vision-a do HDR10 i HLG-a (hybrid log-gamma).\nSamsung najavio novu QLED TV liniju za 2018. godinu


Podzemne garaže - potrebe i rešenje - PODOVI\nOstalo Podzemne garaže – potrebe i rešenje\nSkoro u svim istraživanjima o kvalitetu života u metropolama širom sveta – stanovnici će pri vrhu spiska najvećih problema svakodnevnice obavezno spomenuti nedostatak parking mesta. Konstantna popunjenost postojećih parkinga u centru grada, u blizini obrazovnih i zdravstvenih ustanova, u poslovnim četvrtima, kao i mali broj javnih garaža u gusto naseljenim čvorištima (gde po nepisanom pravilu ima dosta ugostiteljskih i ostalih uslužnih objekata), večita je noćna mora svakog vozača.\nLokalna vlast i urbanisti obično su u nezavidnoj situaciji kada treba osmisliti efikasno rešenje za ovo pitanje, jer se često dešava da rešavanje ovog problema izazove novi na drugoj strani.\nPrvi predlog kom svi pribegavaju je izgradnja novog parkinga tamo gde je to moguće, a potom velikih javnih garaža u vidu čitavih višespratnica. Međutim, dodatno angažovanje površina za potrebe parkiranja dovodi do smanjenja prostora za sve ostalo – stambene i poslovne objekte, zelenilo, parkove i dečija igrališta… Ova situacija znatno se može ublažiti izgradnjom podzemnih garaža.\nViše informacija na www.grenef.com\nPrethodni tekstOvo stepenište pomaže deci da brže nauče brojeve\nSledeći tekstGrafički beton – inovativna tehnologija


Izvor: Vesti-online.com, 27.Nov.2018, 13:58 (ažurirano 02.Apr.2020.)\nObjasnio je da odluka o podnošenju ostavke >> Pročitaj celu vest na sajtu Vesti-online.com << gradonačelnika nije doneta iz hira, već zbog poteza kojim se onemogućava normalan žvot srpskog naroda na KiM.\n- Osim sramnih taksi povod za okupljanje je i brutalna akcija specijalne jedinice ROSU koja je upala na sever, iako je Rezolucijom UN 1244 dogovoreno da jedina oružana formacija na severu može biti Kfor. Priština ni tu odluku ne poštuje. Priština je poslala specijalne jedinice do zuba naoružane da hapse naše sugrađane, a pokušali su da ubiju i našeg sugrađanina, potpredsednika Srpske liste Milana Radočića. Brate uz tebe smo - istakao je on ukazujući da je uhapšena i sekretarica ubijenog Olivera Ivanovića,\n- Uz vas smo i nećemo odustati od mirnih protesta, nastavićemo svakog dana, dok se brutalne, sramne odluke Prištine ne povuku - najavio je Rakić.\nRakić: Od danas nema prištinskog sistema na sjeveru Kosova\nKOSOVSKA MITROVICA - Od danas nema prištinskog sistema na sjeveru, poručio je danas predsjednik Srpske liste Goran Rakić, na mirnom protestu u sjevernoj Kosovskoj Mitrovici, zakazanog zbog ugrožavanja ljudskih i ekonomskih prava Srba u pokrajini odlukama vlasti u Prištini.